Za ublažavanje posledica epidemije na privredu 5,1 milijarda evra – KRUŠEVAC.LINK\nOvde si trenutno: Home / DRUŠTVO / Za ublažavanje posledica epidemije na privredu 5,1 milijarda evra\nMinistar finansija u Vladi Republike Srbije Siniša Mali i predsednik Privredne komore Srbije Marko Čadež predstavili su paket ekonomskih mera za ublažavanje posledica na privredu usled epidemije koronavirusa, vredan 5,1 milijardu evra.\nPrema rečima Malog paket mera pažljivo je pripremljen i sagledane su sve moguće posledice ove krize po našu ekonomiju, kao i iskustva drugih zemalja.\nTo je dobro za povećanje potrošnje, likvidnosti, ali je i način na koji kao država želimo da podržimo sve građane da zajedno prođemo kroz sve ovo, rekao je ministar.\nMali se izrazio zahvalnost Narodnoj banci Srbije i guvernerki Jorgovanki Tabaković na tome što je izašla sa merama uvođenja moratorijuma na kredite i lizing, kao i na tome što je smanjila referentnu kamatnu stopu.\nOno što je velika razlika u odnosu na veliki broj zemalja je to što Srbija ovu krizu čeka ekonomski nikada jača i bori se nikada snažnija, istakao je Mali.\nMinistar je napomenuo da je danas Zavod za statistiku izašao sa podatkom da je u Srbiji industrijska proizvodnja u februaru bila 7,6 odsto veća nego u istom periodu prošle godine, dodavši da nema mnogo zemalja na svetu koje su izdvojile ovoliku pomoć u odnosu na veličinu i obim svoje ekonomije.\nOn je objasnio da će najavljeni program biti finansiran na tri načina: iz rezervi budžeta kojih ima dovoljno, iz budžetskih aproprijacija, kao i na tržištu domaćeg i međunarodnog kapitala.\nPrema njegovim rečima, posebna grupa u Vladi bavi se korporativnim obveznicima za velika preduzeća koja mogu da računaju na taj vid podrške kako bi obezbedila ne samo likvidnost već i novi kapital.\nMali je najavio da se razmišlja i da se pomogne posebno najugroženijim sektorima kao što su ugostiteljstvo, hotelijerstvo, povrtarstvo i drugi.\nIdemo sa masivnom podrškom likvidnosti za ceo naš sistem, privatni sektor prevashodno, za šta izdvajamo 2,2 milijarde evra. 200 miliona evra plasiraćemo kroz fond za razvoj za subvencionisane, jefitne kredite, uz jedan odsto kamate za preduzetnike, mikro, mala, srednja preduzeća, poljoprivredna gazdinstva i zadruge, rekao je on.\nTakođe, Mali je istakao da se ide i sa garantnom šemom koja se dogovara sa poslovnim bankama u iznosu od dve milijarde evra.\nUkupna vrednost ovih mera je 161 milijarda dinara, odnosno oko 1,3 milijardi evra. Ovo je najvažniji i najveći zahtev skoro svih privrednih subjekata u Srbiji, ukazao je Mali.\nКako je objasnio, država na sebe preuzima poreze i doprinose na zarade i time ohrabruje preduzeća da zadrže punu zaposlenost i da ne otpuštaju radnike.\nTag EKONOMSKE MER privreda


Đukanović spreman da stopira Zakon; "Nažalost, usledio poziv Amfilohija" - BIGportal.ba\nĐukanović spreman da stopira Zakon; “Nažalost, usledio poziv Amfilohija”\n12 Juna, 2020 12 Juna, 2020 0126\nOn je dodao i da je sa druge strane usledio drugačiji odgovor.\n“Nažalost, sa druge strane je kao odgovor usledio poziv mitropolita Amfilohija da se organizuju litije, što se tumači kao nastavak nerazumevanja i konfrontacija koje u vladi ne želimo, jer one predstavljaju smetnju našem građanskom skladu i prosperitetu. Pored odbijanja dijaloga, a samim tim i mogućnosti da se pronađe održivo rešenje, SPC nastavlja sa kršenjem zakona u svakoj prilici, pa i kad je u pitanju uspostavljena praksa nelegalne gradnje u okviru crkvenih imanja, i izvan njih“ – kazao je Marković. Marković je poručio da je Crna Gora je demokratsko društvo evropskih i evroatlantskih vrijednosti u kojem su dozvoljena javna okupljanja dogod ona ne ugrožavaju prava drugih, i dodao da će Vlada obezbijediti njihovo ostvarivanje u skladu sa zakonom i aktuelnim pravilima. Dakle, najavljene litije moraju biti organizovane na način koji podrazumeva primenu epidemioloških mera i preporuka, uz istovremeno poštovanje zdravlja i života svih građana, a sve u duhu jednake primene zakona, što je standard koji obavezuje svakog pojedinca i svaki kolektivitet. Uz poziv na poštovanje zakona, Mitropoliji i eparhijama SPC i dalje ostavljamo mogućnost da u okviru dijaloga i pravnog sistema Crne Gore zajednički tražimo rešenja u najboljem interesu pravoslavnih vernika. Naša namera je da ostavimo ambijent i nasleđe koje neće biti opterećenje generacijama koje dolaze. Dakle, otvoreni smo za dijalog i traženje rešenja, ali ne za ucene i pritiske. A dok se do toga ne dođe, zakoni će važiti za sve u Crnoj Gori, pa i za SPC i njene vernike“, zaključio je Marković u obraćanju javnosti.\n“Supervakcine” protiv korone možda nikada neće biti


U protekla 24 časa, u Lajkovcu je drastično povećan broj pozitivnih slučajeva na korona virus - evidentirano je čak 46 novozaraženih.\nU proteklih sedam dana, 149 žitelja Lajkovca bilo je pozitivno na korona virus.\nU ovom talasu epidemije, ukupno je obolelo 248 osoba, od kojih je 44 izlečeno, četvoro je na bolničkom lečenju, 199 u kućnoj izolaciji, a jedna osoba je preminula.\nU prethodna dva talasa, ukupno je bilo zaraženo 99 osoba, prenele su "Večernje novosti".\nOpštinskoj upravi i javnim ustanovama preporučeno je da omoguće rad od kuće zaposlenima, ako to ne ugrožava proces rada.\nUstanovama kulture i Turističkoj organizaciji naloženo je da obustave sve programe koji podrazumevaju okupljanje ljudi.e


Politika Privatnosti - Mini figure\nPristupanjem sajtu Mini figure (minifigure.shopmania.biz), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Mini figure (minifigure.shopmania.biz), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Mini figure (minifigure.shopmania.biz) ili neku treću stranu, sa kojom Mini figure (minifigure.shopmania.biz) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Mini figure (minifigure.shopmania.biz), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Mini figure (minifigure.shopmania.biz) niti će zahtevati, niti će ćuvati informacije vezane za Vašu kreditnu karticu.


oktobar 2020. – Razvojni centar za mlade\nPočetna 2020 oktobar\nBrojni akteri iz omladinskog, sportskog i obrazovnog sektora okupili su se 21. oktobra na onlajn konferenciji “Snage i slabosti sporta u vreme KOVID-19”. Cilj je bio da se otvori regionalni dijalog o značaju i ulozi sporta za vaspitanje i edukaciju…\nKako pripremiti i realizovati projekat tematski i logistički prilagođen trenutnoj situaciji u zemlji i svetu? Kako integrisati sve promene i nove mere u aktivnosti, tako da ostanu aktuelne i interesantne za one kojima su namenjene, u potpunosti prateći trenutnu realnost?…\nPartneri na projektu „Sindikati i njihove omladinske sekcije – novi podsticaj za participaciju mladih“ okupili su se 8-9. oktobra u Sarajevu (Bosna i Hercegovina) kako bi razmenili utiske o ishodima i izazovima dosadašnjih aktivnosti, ali i razmotrili potencijalne pravce daljeg…\nProgramska direktorka Razvojnog centra za mlade Aleksandra Knežević je u razgovoru za portal prave.info poručila mladima da “budu promena koju žele da vide u svetu”. Intervju prenosimo u celosti. Aleksandra Knežević: “Budi promena koju želiš da vidiš u svetu” Razvojni…\nDa li su se udruženja mladih i udruženja za mlade dovoljno brzo prilagodila novim okolnostima delovanja? Kakve su programe pripremali za svoje ciljne grupe u vanrednim okolnostima? Znaju li dovoljno o pravnim, zdravstvenim i bezbednosnim merama koje su preduslov svake…


Država će u 2018. vratiti 179,7 miliona eura | Ekonomist\nDržava će tokom ove godine otplatiti oko 179,7 miliona eura duga, od kojeg se većina odnosi na izmirenje obaveza prema nerezidentima, rečeno je Dnevnim novinama u Ministarstvu finansija.\nNa naplatu u tekućoj godini, kako su precizirali, stižu potraživanja rezidenata i nerezidenata, a moraće da se plate i ranije pristigle obaveze. Najveći iznos od 100,6 miliona eura biće izdvojen za otplatu duga nerezidentima. Za izmirenje dugovanja prema domaćim licima predviđeno je 50,7 miliona eura, a za obaveze iz prethodnog perioda 28,4 miliona.\nPojedinačno, najveći iznosi biće isplaćeni stranim kreditorima. U prvom redu, to je Međunarodna banka za obnovu i razvoj pri Svjetskoj banci (IBRD), a glavnica koju ćemo joj platiti je 15,7 miliona eura. U veće iznose spada i dug prema banci Credit Suisse, kojoj ove godine dugujemo 12,4 milona eura glavnice.\nManje od deset miliona eura biće uplaćeno Evropskoj kompaniji za finansiranje željeznica (EUROFIMA), gdje na naplatu stiže 8,7 miliona eura. Slijedi Njemačka banka za razvoj KfW kojoj će biti uplaćeno 8,5 miliona eura, te Evropska investiciona banka (EIB) čija glavnica za otplatu iznosi 7,7 miliona eura.\nZa otplatu obaveza Vlada planira da se kreditno zaduži do 250 miliona eura, na osnovu nedavno dobijene garancije Svjetske banke u iznosu od 80 miliona.


Radio Šumadinac > Forum > STRUČNI FORUMI > Poljoprivreda > Vocarstvo > Odloziti rezidbu kosticavih vocnih vrsta\n01.02.2014 19:38 #1\nVisoke temperature vazduha prouzrokovale su ubrzanije formiranje pupoljaka na određenim voćnim vrstama što bi, ukoliko u narednom periodu dođu jači mrazevi, moglo da znatnije ošteti voćnjake, izjavio je danas Tanjugu profesor Poljoprivrednog fakulteta u Novom Sadu dr Zoran Keserović.\nNapominjući da su pupoljci osetljiviji na niske temperature što su razvijeniji, on je istakao da je u subotičkom i horgoškom kraju počelo cvetanje kajsija, dok je u reonu Slankamena, na nadmorskoj visini iznad 180 metara, uočeno 'pucanje' cvetnih pupoljaka šljive.\nZnatnije zahlađenje narednih dana moglo bi da ošteti voćnjake na tim nadmorskim visinama dok su oni u ravnici otporniji na takve vremenske prilike jer su 'slabije krenuli', rekao je profesor Keserović i dodao da bi štete mogle biti veće ukoliko bi temperature važduha bile ispod minus 15 stepeni.\nImajući u vidu aktuelne vremenske uslove, Keserović je preporučio voćarima da odlože rezidbu koštičavog voća, odnosno da taj posao ne rade do početka vegetacije biljaka, da 'sačekaju i vide da li će biti niskih temperatura, da se potom proceni eventualna šteta i na osnovu toga da se odredi intenzitet rezidbe'.\nOni koji imaju manje voćnjake, na vikendicama i okućnicama, trebalo bi da okreče stabla i osnovne primarne grane a dobro bi bilo i da oprskaju voće jačom koncentracijom bakarnog kreča, jer bela boja odbija svetlost i tako se pomera vegetacija, rekao je Keserović.\nJabučaste voćne vrste su otpornije na niže zimske temperature i njihova rezidba može da počne, ali bi prethodno trebalo uraditi analizu rodnosti pupoljaka i na osnovu toga odrediti intenzitet rezidbe, odnosno koliko pupoljaka ostavljati.\nIzbor;(Tanjug - Biz)


Auto osiguranje - Odštete za udese: Građani uskraćeni za zapisnike o uviđaju\nSEPTEMBRA 2018. godine, MUP Srbije i Udruženje osiguravača Srbije uspostavili su sistem digitalnog preuzimanja zapisnika o uviđaju saobraćajnih nezgoda! Na taj način, međutim, građanima i njihovim advokatima uskraćeno je pravo na preuzimanje zapisnika o uviđaju u policiji.\nOvo upozoravaju iz Advokatske komore Beograda (AKB) uz napomenu da osnov ovakve prakse predstavlja Pravilnik o načinu prikupljanja, čuvanja i dostavljanja podataka iz zapisnika o uviđaju saobraćajnih nezgoda, koji je donelo Udruženje osiguravača Srbije. Ovim pravilnikom je predviđeno da oštećeni građani mogu komunicirati samo sa osiguravajućim društvom koje treba da im nadoknadi štetu.\n- Ovakvo rešenje je krajnje problematično - navode u Advokatskoj komori Beograda. - Pravilnik udruženja osiguravača ne može uskratiti pravo građana na podatke neophodne za ostvarenje prava na naknadu štete, koje podrazumeva da svako ko ima pravni interes, ima i pravo da dobije podatke o događaju u kojem je učestvovao i pravo da angažuje advokata koji će ga zastupati.\nČlan 7. ovog Pravilnika predviđa da oštećeno lice ima pravo da pismeno zatraži izveštaj o saobraćajnoj nezgodi i skicu lica mesta, samo ako mu zahtev bude odbijen u celosti ili delimično, ili iz nekog drugog razloga ne bude zadovoljno odlukom o šteti.\n- Ova odredba ima za cilj da osiguravajuća društva oštećenima isplate što manje iznose štete, računajući na to da će oštećeni pristajati na bilo koji iznos koji mu ponude, jer nema zapisnik o uviđaju i skicu lica mesta i ne može proveriti da li ima, na primer, podeljene odgovornosti ili ne - navode u AKB.\nOvim načinom preuzimanja zapisnika o uviđaju, dve strane u postupku naknade štete ili budućem sudskom sporu (osiguravajuće društvo i oštećeni) stavljeni su u neravnopravan položaj, jer jedna strana ima sve informacije i dokaze, a druga strana nema praktično - ništa.\n- Strane u sporu, u bilo kom postupku, moraju biti ravnopravne - navode naši sagovornici. - U konkretnom slučaju se onima, koji su pretrpeli štetu u saobraćajnoj nezgodi, onemogućava da blagovremeno saznaju sve činjenice od značaja za zaštitu njihovih prava i interesa.\nPrema njihovim rečima, nije sporno da postoji potreba za elektronskom komunikacijom nadležnih uprava MUP sa osiguravajućim društvima, u cilju ubrzanja postupka naplate štete i smanjenja troškova poslovanja.\n- Međutim, način na koji se taj cilj ostvaruje ne može da onemogućava oštećene građane, da kao strana u postupku, dobiju zapisnike o uviđaju i to bez odlaganja - navode u AKB.\nIz Advokatske komore Beograda poručuju da Zapisnik o uviđaju saobraćajne nezgode nije i ne može biti nekakav tajni dokument koji je dostupan samo ograničenom broju lica, pri čemu u taj krug lica ne spada oštećeni.\n- Građanin koji je oštećen mora imati blagovremen i potpun uvid u dokaze koji predstavljaju osnov za utvrđivanja svih prava i obaveza koje proističu iz štetnog događaja - ističu u Komori.\nČLAN 36. Zakona o advokaturi propisuje da advokat, u cilju pružanja pravne pomoći, ima pravo da od državnih organa, ustanova, preduzeća i drugih organizacija traži i blagovremeno dobije informacije, spise i dokaze koji su u njihovom posedu ili pod njihovom kontrolom. Državni organi, ustanove i preduzeća dužni su da advokatu omoguće pristup ovim informacijama, spisima i dokazima.


pavle petrović – Gerila\nGerila > pavle petrović\nArhiva prema tagu: pavle petrović\nVučić je oštetio Srbiju za 3,5 milijarde evra\nKako izveštavaju mediji iz mnogih gradova Srbije Aleksandar Vučić je zabranio autobuskim firmamama da prevoze građane na miting opozicije 13. aprila u Beogradu. Videćemo koliko će ta zabrana biti poštovana, ali iskustvo govori da će dobar broj prevoznika ustuknuti pred...\nZabrana zapošljavanja u javnom sektoru doživela – debakl!\nFiskalni savet Srbije nije dobijao od Vlade Srbije tražene podatke o uštedama i racionalizaciji javne uprave, u periodu u kom je na snazi zabrana zapošljavanja u javnom sektoru. U izjavi za Radio Slobodna Evropa, između ostalog, navodi to član Fiskalnog...\nStatistika protiv “zlatnog doba”: Za jedan rezervoar benzina moramo da radimo 3 DANA\nPrema prognozi Fiskalnog saveta, prosečna zarada u 2019. godini mogla bi da dostigne 54.000 dinara ili oko 450 evra, deset odsto manje od famoznog proseka od 500 evra koji već godinama obećava predsednik naše države. Imajući u vidu divljanje cena...\nČomićka: Nisam nadležna\nBrnabić ponovo preti policijskim časom!\nVeliki broj zaraženog medicinskog osoblja u bolnici u Somboru!\nKovačavić: najmanja stavka pregovora sa vlašću trebaju biti mediji sa nacionalnom frekvencijom\nJeremić: nije nikakva tajna da imam nesporazume sa Đilasom


Kruševac: "Od petka ulaznice za Kup" - Sportske.net\nKruševac: "Od petka ulaznice za Kup"\nIako je početkom nedelje najavljivano da bi prodaja ulaznica za finalni meč Kupa Srbije mogla da počne u sredu, iz Kruševca je danas stiglo obaveštenje da će ljubitelji fudbala ovo "dragoceno parče papira" moći da pazare od sutra na blagajnama stadiona pod Bagdalom.\nOd početka tekuće nedelje u Kruševcu je oko stadiona "Mladost" radna atmosfera. Sanirani su kvarovi nastali udarom groma u trafostanicu pored stadiona a od petka će početi prodaja ulaznica za finalni meč Kupa Srbije.\nProdaja ulaznica počeće u 8 časova i 30 minuta a obavljaće se na blagajni kod glavnog ulaza na stadion u Kruševcu. Organizatori su poručili onima koji žele da kupe ulaznice da će se u prodaji naći samo ograničena količina karata i to za zapadnu i južnu tribinu.\nCena ulaznica za zapadnu tribinu iznisi 600 dinara, dok će za posmatranje meča sa južne tribine biti potrebno 300 dinara.\nFinale se igra 16. maja od 20 časova na stadionu "Mladost" a domaćin će spremno dočekati goste iz Beograda i Čačka. Organizator meča pobrinuo se da sve bude u najboljem redu pa su određene i trase oko stadiona koje će biti zatvorene iz bezbednosnih razloga.\nUjedno, sačinjen je i plan ulaska na stadion koji se razlikuje od onog kada igra ekipa Napretka.\nKapije stadiona "Mladost" biće otvorene od 18 časova dok će ulice oko samog sportskog objekta biti zatvorene od 16 časova.


Osuda napada na Talović, podrška civilnom sektoru - URA\nOsuda napada na Talović, podrška civilnom sektoru\nURA osuđuje jučerašnji napad na istaknutu aktivistkinju civilnog sektora, Sabinu Talović. Pozdravljamo brzu reakciju Uprave policije u ovom slučaju. Crna Gora mora pokazati snagu demokratskog i građanskog društva, međuvjerskog sklada i tolerancije.\nNapadi na aktiviste civilnog društva, koji doprinose izgradnji pravih vrijednosti u našem sistemu, nedopustivi su za naš demokratski razvoj. Stoga, svi počinioci takvih napada, koji uz to narušavaju multietnicki sklad, ispoljavaju nacionalnu i vjersku netrepeljivost, treba da odgovaraju i budu sankcionisani.\nPozivamo tužilaštvo i sudske organe da primjenom maksimalnih kazni u ovakvim slučajevima preventivno djeluju u pravcu sprečavanja njihovog ponavljanja. Pružamo podršku civilnom sektoru da nastavi sa svojim aktivnostima, i bude korektivni faktor i ove i svake vlasti.


Prva harmonika Sokobanja 2011 (najava) - Vesti TV Sokobanja\nFinale Medjunarodnog festivala Prva harmonika - Sokobanja 2011. održaće se 12. i 13. avgusta, u organizaciji OTKS. Učesnici će se takmičiti u 8 kategorija: petlići, pioniri, stariji pioniri, mladji juniori, juniori, seniori, dueti do 15 godine i dueti stariji od 15 godina\nVEST – Harmonika najava\nPrva harmonika ovogodišnjeg 49. Festivala „Prva harmonika – Sokobanja 2011” je Jelena Petrović iz Pukovca kod Niša. Drugo mesto u kategoriji seniora osvojio je Đorđe Davidović iz Niša a treće Ivan Stamenić iz Lipolista. U kategoriji PETLIĆA prvo mesto osvojio je Aleksa Ličić iz Bele Palanke. U kategoriji PIONIRA prvo mesto podelili su Boban Živković iz Pošarevca i Danijel Miladinović iz Gračanice. U kategoriji STARIJIH PIONIRA prvo mesto osvojio je Mihajlo Andjelković iz Surdulice. U kategoriji MLADJIH JUNIORA prvo mesto osvojio je Aleksandar Andjelković iz Surdulice. U kategoriji JUNIORA prvo mesto dele Nikola Tasić iz Niša i Vladimir Marković iz Niša. U kategoriji DUET DO 15 GODINA prvo mesto osvojili su Mladen i Veljko Vasić iz Gračanice.30 -ak finalista ocenjivao je tročlani žiri u sastavu: Ljubiša Pavković- umetnički rukovodilac velikog Narodnog orkestra RTS-a koji je bio predsednik žirija, Ljubo Kešelj-harmonikaš i kompozitor i Dragiša Milanović -profesor harmonike. Finale festivala beleži izuzetnu posećenost – obe večeri na Letnjoj pozornici “Vrelo” veliki broj meštana i gostiju uživao u zvucima harmonike.\n12.08.2011. VEST – Preslušavanje harmonika finale\nFinale 49. Medjunarodnog festivala "Prva harmonika Sokobanja 2011" održava se danas i sutra. Preslušavanje takmičara mladjih kategorija obavljeno je danas u bioskopu Moravica, a žiri će ocenjivati starije kategorije. Revijalni deo po tradiciji se odvija na Letnjoj pozornici „Vrelo”. Večeras će u revijanom delu publiku zabavljati Čeda Marković, dok će sutra nastupiti Novica Negovanović\nFinale Medjunarodnog festivala "Prva harmonika - Sokobanja 2011." održaće se 12. i 13. avgusta, u organizaciji OTKS. Učesnici će se takmičiti u 8 kategorija: petlići, pioniri, stariji pioniri, mladji juniori, juniori, seniori, dueti do 15 godine i dueti stariji od 15 godina. Pored 40-ak takmičara koji dolaze iz polufinala i prošlogodišnjeg finala, u finale ulaze i finalisti festivala iz Niša, Stapara i Topole. Preslušavanje takmičara obaviće se u sali bioskopa „Moravica“ sa početkom u 10 časova, dok će se revijalni deo, kao i svake godine, održati na Letnjoj pozornici „Vrelo“ sa početkom u 20 časova. Nagrade su u svim kategorijama novčane, a prva nagrada u kategoriji seniora je 80.000 dinara.


Južna Republika – Vucic otvara afere Predsedniku Srbije, da ga ukloni sa funkcije\nVucic otvara afere Predsedniku Srbije, da ga ukloni sa funkcije\nSNP NAŠI – POVERLjIVO: Vučić postaje predsednik, a premijer marioneta priznaje nezavisnost Kosova\nSNP NAŠI objavljuje strogo poverljivu informaciju koju su dobili iz obaveštajnih krugova bliskih našem pokretu.\nAleksandar Vučić će u narednih par meseci preko svojih političkih veza iz reda opozicije objaviti diskreditujuće podatke protiv izdajnika i kriminalca Tomislava Nikolića, posle kojih će biti raspisani predsednički izbori.\nVučić već odavno poseduje informacije protiv Nikolića koje svakog časa mogu da ga obore sa vlasti, i za to se čeka pogodan trenutak.\nUpravo iz tog razloga nisu raspisani izbori kako je kroz medije najavljivano, već se čeka da afera bude objavljena i da budu raspisani opšti izbori.\nVučić će premijersko mesto predati jednom od političkih preletača, čoveku koji je bio blizak svakoj vlasti i koji je već godinama saradnik CIA i njegov zadatak će biti priznavanje nezavisnosti lažne države Kosovo.\nAleksandar Vučić će na taj način izbeći da bude potpisnik izdaje, a za nju će biti okrivljen premijer.\nSNP NAŠI će uskoro objaviti podatke i ko se sprema za mesto premijera koji će priznati nezavisnost lažne države Kosovo.\nBy |oktobar 31st, 2015|Categories: VESTI||Komentari su isključeni na Vucic otvara afere Predsedniku Srbije, da ga ukloni sa funkcije


RAZBIJENA PREVARA SA KORIŠĆENIM TESTOVIMA: U Indoneziji uhapšeno nekoliko zaposlenih u farmaceutskoj industriji | Novosti.rs\n05. 05. 2021. u 12:04\nU INDONEZIJI je danas uhapšeno nekoliko zaposlenih u jednoj farmaceutskoj kompaniji zbog navodnog pranja i preprodaje korišćenih setova za testiranje na kovid-19 iz brisa nosa.\nDo 9.000 putnika na aerodromu u Medanu je možda testirano uz pomoć korišćenih štapića za uzimanje brisa iz nosa, saopštila je indonežanska policija, a prenosi Bi-Bi-Si.\nDržavna kompanija "Kimia Farma" je sada suočena sa potencijalnom tužbom putnika, koji su se žalili da su dobili lažno pozitivne rezultate testa.\nPolicija je saopštila da veruje da je prevara u toku od decembra prošle godine na aerodromu Kualanamu u Medanu.\nBi-Bi-Si podseća da putnici moraju da imaju negativan test ako žele da lete, a aerodrom nudi opciju da se brisevi urade na licu mesta.\nAerodromske vlasti u Medanu su koristile komplete za brzo antigensko testiranje koje je obezbedila kompanija "Kimia Farma".\nNakon žalbi putnika, policija je prošle nedelje "ubacila" policajca koji se predstavio kao putnik.\nKada su mu uzeli bris i kada je dobio pozitivan rezultat testa, drugi policajci su upali i izvršili raciju na mestu testiranja, gde su pronašli korišćene komplete za testiranje koji su reciklirani.\nLokalni mediji su preneli da vlasti istražuju tvrdnje 23 svedoka, kao i da li je dobit ostvarena iz prevare, procenjena na oko 1,8 milijardi rupija (124.800 dolara), upotrebljena za finansiranje izgradnje raskošne kuće jednog od osumnjičenih.\nIndonezija PCR test korona virus virus korona prevara bris "Kimia Farma" korišćeni testovi\n20:54 DABL-DABL SJAJNOG MILUTINOVA: CSKA pregazio Cmoki sa 48 razlike


Sudar ekipa „Dude Perfect“ i „How Ridicilous“ dobija ozbiljnije razmere.\nReč je o momcima koji se nadmeću u što atraktivnijim šutevima na koš, obično sa velikih visina. Prvi rekord postavili su momci iz „How Ridicilous“ ubacivši loptu sa visine od 90 metara u novembru 2011. godine.\n„Dude Perfect“ je uzvratio nešto ranije ove godine, preciznim šutem sa 160 metara, međutim on je trajao samo do novembra ove godine.\nAustralijanski tim („How Ridicilous“) je za svoj šut odabralo branu Mavosin u Švajcarskoj, sa visinom od 180 metara.\nDerek Heron jedan od članova tima, je ubacio loptu i to iz trećeg pokušaja, za novi rekord i zadatak momcima iz „Dude Perfecta“, prenose mediji.


Radnici Fijat plastika nastavili sa štrjkom - tvrde i da je u hali nemoguć rad na 36+ - Glas Šumadije\nNaslovna > Grad > Radnici Fijat plastika nastavili sa štrjkom – tvrde i da je u hali nemoguć rad na 36+\n14/07/2021 14/07/2021 1401Ostavi komentar na Radnici Fijat plastika nastavili sa štrjkom – tvrde i da je u hali nemoguć rad na 36+\nPosle povratka radnika na posao, nakon tronedeljnog plaćenog odsustva u fabrici Fijat plastik, danas je nastavljen štrajk zbog smanjenja zarada i nepoštovanja zakona.\nZamenik predsednika Štrajkačkog odbora u Fijat plastiku Bojan Božović je rekao agenciji Beta da poslodavac nastavlja da krši zakone i ne postupa po nalozima inspekcije rada.\nOn je rekao da je 13 štrajkača, među kojima su i predstavnici Štrajkačkog odbora, još na prinudnom odmoru na koje ih je poslodavac poslao bez rešenja, pošto je, kako je istakao, „veštački kreirao višak izmeštanjem montaže branika za 500L u sestrinsku kompaniju Fijat Krajsler automobili Srbija (FCA)“.\nOni su, dodao je, kažnjeni zbog učešća u štrajku slanjem na prinudni odmor kao i zaradom koja je nešto viša od minimalca.\nPrema rečima Božovića, poslodavac krši zakon i tako što nije obezbedio odgovarajuće uslove za rad u hali u vreme visokih spoljnih temperatura.\nU hali je sada 36 stepeni, a za fabričke uslove ne sme da bude viša od 28 stepeni. Uključeni su rashladni uređaji, ali su odbili da na molbu sindikata stave u pogon i vazdušne topove koje su ranije uključivali u sličnim prilikama, rekao je Božović.\nOn je dodao i da danas predstavnicima Štrajkačkog odbora koji su na plaćenom odsustvu nije dozvoljen ulaz u fabriku za vreme štrajka, a to znači da je poslodavac odbio da postupi po nalogu inspekcije rada da im omogući to zakonsko pravo.\nU Štrajkačkom odboru iščekuje se da se poslodavac konačno odazove pregovorima o njihovim zahtevima, da im se vrati regres na iznos pre 2021. godine i zaposleni vrate na posao sa prinudnog odmora kao i da se vrate izmeštene mašine u njihovu fabriku.\nPodsetimo, u posredovanje u rešavanje krize u Fijat plastiku, na njihovu inicijativu od pre oko mesec dana, uključila se ministarka rada Darija Kisić Tepavčević.\nOna je u ponedeljak izjavila da „Ministarstvo gleda kako da najpovoljnije reši situaciju i da pre svega zaštiti prava naših radnika“.\nNovinarima u Kragujevcu je rekla da su se predstavnici kompanije javili Agenciji za mirno rešavanje sporova i ocenila da su sada u pitanju „predpregovaračke pozicije“.\nTagovi: Darija Kisić Tepavčević FCA Fijat plastik Kragujevac Srbija štrajk\nVujović: Potpuno isključenje uglja iz daljinskog grejanja\nKragujevac – Od grada stradalnika do ponosa Šumadije


February 22, 2021 February 22, 2021 Milos K.\tAstra Zeneka, dala, EMA, Evropska agencija za lekove, preporuku za upotrebu Astrazenekine, vakcina, zdravlje\nEvropska agencija za lekove (EMA) dala je preporuku za upotrebu Astrazenekine vakcine protiv kovida 19 u svim starosnim grupama i to je snažan znak za sve građane da su u pitanju bezbedne i efikasne vakcine, kažu u Evropskoj komisiji.\nPovodom informacija da su Nemačka i Belgija izrazile sumnju u efikasnost Astrazenakine vakcine kod strarijih od 65, odnosno 55 godina, u Komisiji navoda da je u nadležnosti zemlja članica da odlučuju o “dodatnim i strožim” zahtevima pri upotrebi nekih vakcina, sve dok to nije u suprotnosti sa preporukama EMA.\n“Živimo u globalnoj zdravstvenoj krizi, a proverene informacije mogu spasiti živote”, poruka je Brisela. U EU naglašavaju da je od ugovorenih 2,6 milijardi vakcina za područje 27 zemalja u EU, u prozvodnji 1,2 miljarde, što bi, prema očekivanjima Brisela, trebalo da omogući da se do kraja leta u EU vakciniše 70 odsto stanovništva.\nOboleli od korone mogu imati dugoročnih problema s erekcijom\nDecember 11, 2020 December 10, 2020 Milos K.\nKreativnost povezana sa ludilom


Izvor: Radio Slobodna Evropa, 16.Jan.2021, 19:51\nPaljenjem sveća u Crkvi Svetog Marka u Beogradu 16. januara obeležena je treća godišnjica ubistva političara sa Kosova Olivera Ivanovića. Pored građana, sveće su zapalili i lider opozicione Demokratske stranke Zoran Lutovac i Janko Veselinović iz Pokreta za preokret. Prethodno je u Hramu Svetog Save u Beogradu služen pomen ubijenom lideru Građanske inicijative "Sloboda, demokratija, pravda", kome je prisustvovala premijerka Srbije Ana Brnabić. Brnabić je izjavila da će Srbija...\nU Crkvi Svetog Marka u Beogradu večeras su na poziv Stranke slobode i pravde predstavnici dela opozicije i jedan broj građana paljenjem sveća obeležili treću godišnjica ubistva Olivera Ivanovića. . Sveće su zapalili lider SSP-a Dragan Đilas, Demokratske stranke Zoran...


U uvodu platforme koju je usvojila kosovska skupština Priština se poziva na odluku Međunarodnog suda pravde iz 2010, piše B92.\nKako se navodi u uvodu platforme iz Prištine, nakon proglašenja nezavisnosti 2008, Kosovo je nezavisna suverena država.\n"Međunarodni sud pravde je 22. jula 2010. godine potvrdio da je proglašenje nezavisnosti Kosova u skladu sa međunarodnim pravom. Ubrzo nakon toga, 9. septembra >> Pročitaj celu vest na sajtu Radio Televizija Vojvodine << 2010, Generalna skupština UN, koja je sudu i uputila pitanje tražeći njegovo savetodavno mišljenje, uzela u obzir presudu Suda i podstakla budući dijalog između Republike Kosovo i Republike Srbije pod pokroviteljstvom Evropske unije, a u cilju unapređenja saradnje između dve države, postizanja napretka na putu ka Evropskoj uniji i poboljšanja života ljudi", navodi se u platformi, prenosi sajt B92.\nDodaje se i da je proces dijaloga rezultirao Prvim sporazumom o principima koji regulišu normalizaciju odnosa, te da je postignut niz sporazuma sa ciljem normalizacije odnosa i otvaranja puta ka evropskim integracijama, ali da je njihovo sprovođenje "povremeno i asimetrično".\nKako podseća B92, Međunarodni sud pravde u Hagu je u savetodavnom mišljenju saopštenom 2010. rekao da Deklaracijom o proglašenju nezavisnosti Kosova 2008. godine nije prekršeno međunarodno pravo.\nMišljenje suda zatražila je Generalna skupština UN na inicijativu Srbije, koja smatra da je proglašenje nezavisnosti Kosova narušilo međunarodni pravni poredak, navodi se na sajtu.\nU prisustvu dve delegacije, koje su predvodili tadašnji ministar spoljnih poslova Srbije Vuk Jeremić i kosovski Skender Hisini, predsednik suda Hisaši Ovada iz Japana rekao je da deklaracija od 17. februara 2008. godine nije prekršila opšte međunarodno pravo.\nHiseni je poručio Srbiji nakon saopštavanja mišljenja suda pravde da Kosovo treba da tretira kao suverenu državu.\n"Očekujem da se Srbija okrene i dođe ka nama, na razgovore o mnogo pitanja od zajedničkog interesa, i zajedničke važnosti", poručio je on tada.\nTadašnji srpski ministar spoljnih poslova Vuk Jeremić naveo je da Srbija nikada neće priznati nezavisnost Kosova i da će nastaviti sa mirnom diplomatskom borbom za Kosovo.\n"Međunarodni sud pravde je danas odlučio da se samo u tehničkom smislu izjasni o deklaraciji o nezavisnosti kosovskih Albanaca i praktično time izbegao da se izjasni o suštinskom pitanju da li su oni imali pravo na pokušaj secesije od Srbije", rekao je on tada.\n08.Mar.2019: Radio Televizija Vojvodine


Koncept reforme parafiskala\nAnaliza o lokalnim neporeskim dažbinama\nPredlog registra republičkih i lokalnih neporeskih dažbina – jun 2021\nAnaliza ekoloških fiskalnih instrumenata\nInfo list o reformi neporeskih nameta – jun 2021.\nO parafiskalnim nametima\nKoliko puta vam se učinilo da plaćate takse za koje smatrate da je iznos previsok ili za koje ne znate čemu služe?\nUpravo sa ciljem unapređenja transparentnosti i predvidivosti neporeskih dažbina koje plaćaju privredai građani, Partner Solutions, KPMG, NALED i Institut Mihajlo Pupin sprovode „Projekat za reformu neporeskih prihoda“ koji finansira Američka Agencija za međunarodni razvoj (USAID), i u okviru njega, Mesec parafiskala!\nPozivamo sve zainteresovane građane i privredu da se ovog juna uključe u dijalog i ukažu na takse i naknade koje smatraju nejasnim ili neopravdanim, kroz platformu za dijalog. Tokom meseca, konsultacije o ovoj temi biće organizovane kroz okrugle stolove sa privredom, poslovnim udruženjima, kao i predstavnicima lokalnih samouprava i ministarstava.\nŠta su neporeske dažbine i parafiskali?\nU neporeske dažbine spadaju pre svega takse i naknade za korišćenje javnih dobara, ali i brojni parafiskalni nameti čija je visina nije u skladu sa propisanom metodologijom (recimo utvrđena je u procentualnom iznosu ili prema ekonomskoj snazi poreskog obveznika).\nAnalize sprovodene tokom trajanja projekta pokazale su da je u preko 200 zakona i 270 podzakonskih akata propisano blizu 1.200 republičkih neporeskih dažbina. Najveći deo tih dažbina čine različite takse (3/4), dok se četvrtina odnosi na naknade za korišćenje javnih dobara i ostale oblike neporeskih dažbina.\nPored velikog broja propisa, problem je i što se ponekad iste neporeske dažbine (npr. takse) mogu pronaći pod drugačijim imenom - nadoknada troškova određenog postupka, naknada za izdavanje i produženje dozvole.\nNa lokalnom nivou, neporeske dažbine su uređene u preko 400 odluka - o lokalnim administrativnim taksama, lokalnim komunalnim taksama, odlukama o visini doprinosa za uređivanje građevinskog zemlјišta, odlukama javnih komunalnih preduzeća.\nVećoj transparetnosti postojećeg sistema neporeskih dažbina svakako bi doprinelo formiranje sveobuhvatnog, javno dostupnog elektronskog Registra, koji se lako može pretraživati prema izabranom kriterijumu. Osnovni princip na kome se zasniva Registar jeste da nijedna neporeska dažbina, bez obzira što je propisana odgovarajućim zakonom ili podzakonskim aktom, ne može biti naplaćena privredi i građanima ukoliko nije uneta, odnosno objavlјena u samom Registru.


source.ba | "Bakir i Dodik ne mogu opstati jedan bez drugog"\nPredsjednik SDS-a Vukota Govedarica tvrdi da lideri SNSD-a Milorad Dodik i SDA Bakir Izetbegović ne mogu da opstanu na političkoj sceni jedan bez drugog, te poručio da zaustave priče kojima šire strah kod građana, umjesto da im omoguće bolji život i perspektivu u budućnosti.\nGovedarica: Slogani SDS-a 'Sviće' i 'U ime naroda'\nSDS poručuje: Prekidamo saradnju sa Bakirom Izetbegovićem!\nDodik pozvao sve srpske stranke da napuste institucije BiH, Govedarica poručuje da građani RS-a od toga nemaju koristi\n"Opet je krenuo medijski obračun Dodika i Izetbegovića. I to se uvijek dešava kada je poljuljan politički rejting jednog od njih ili obojice", rekao je Govedarica.\nOn kaže da Izetbegović i Dodik treba da "zaustave medijski rat kojim žele da skrenu pažnju javnosti s gorućih ekonomskih problema".\n"Oni moraju da vide kako da se omogući perspektiva za sve građane u BiH, kako Republika Srpska i Federacija BiH ne bi ostale samo prazne ljušture sa starim stanovništvom", rekao je Govedarica za Fenu, prenose mediji.\nOn je naglasio da je pitanje revizije presude BiH protiv Srbije u Međunarodnom sudu pravde u Hagu završeno, što je "veliki Izetbegovićev poraz", na šta je ukazivao i onda kada je revizija zatražena, jer, kako tvrdi, takvo razmišljanje vodi ka političkom debaklu.\n"BiH može da živi samo na dejtonskim principima, koji omogućavaju mir i stabilnost, kao osnovne pretpostavke da se gradi bolji život za građane i njihov opstanak na ovim prostorima", zaključio je Govedarica.\nTagovi: Milorad DodikSDSBakir IzetbegovicVukota Govedarica


Luka Stefanović je šampion državnog mastersa | Teniska akademija Živković\nLuka Stefanović je šampion državnog mastersa\nLUKA STEFANOVIĆ NAJBOLJI I NA DRŽAVNOM MASTERSU\nNakon osvajanja završnog masters turnir Teniskog saveza istočne Srbije, teniser Teniske akademije Živković (TAŽ) Luka Stefanović najbolji je i na završnom državnom mastersu za tenisere do 16 godina. Radi se o masters turniru Teniskog saveza Srbije koji je okupio osam tenisera sa najboljim državnim rangom na kraju takmičarske sezone. Turnir se tokom vikenda igrao na terenima Teniskog centra „Novak“ u Beogradu.\nLuka je u finalu bio bolji od Mateje Ćurića iz Beograda sa 2:0 (6/1, 6/1) i tokom prethodne dve nedelje potvrdio da je u svom uzrastu bez konkurencje i u regionu i na nivou države.\n„Fenomenalan način da se završi takmičarska sezona. Ovom titulom sam potvrdio sve one titule koje sam tokom godine osvojio na nacionalnom nivou, ali i dve šampionske i dve vicešampionske titule sa međunarodnih takmičenja.“ – istakao je Luka Stefanović nakon završenog mastersa.\nVažno je istaknuti i to da ovo nije jedina titula tenisera i teniserki TAŽ-a ove nedelje. Tokom vikenda se igrao i završni masters regiona Teniskog saveza istočne Srbije u konkurenciji dečaka i devojčica do 14 godina. Teniserka Teniske akademije Živković Lola Radivojević je šampionka, njena klupska drugarica Anđela Petrović je zauzela drugo mesto. U konkurenciji dečaka vicešampionska titula je otišla u ruke Mateje Miloševića, tenisera TAŽ-a.


Obeležena godišnjica bombardovanja mosta u Vrbasu | Oko Nas\nObeležena godišnjica bombardovanja mosta u Vrbasu\nPolaganjem venaca na spomenik kod mosta na Velikom bačkom kanalu u Vrbasu, obeležena je danas osamnaesta godišnjica od kako je NATO avijacija gađala i porušila ovaj saobraćajni objekat. Vence su položili predstavnici opštine Vrbas, Udruženja ratnih vojnih veterana Vrbasa i OO Srpske napredne stranke.\n„Ne smemo zaboraviti ovakve datume. Bombardovanje je bilo presedan kojim je, bez odluke saveta bezbednost UN, jedna država napadnuta i tokom 11 nedelja uništeno je više od 25.000 objekata poput škola, vrtića, bolnica, puteva i mostova. Zato ne smemo zaboraviti, ali moramo nastaviti da se borimo za mir i stabilnost“, istakao je ovom prilikom Milan Glušac, predsednik opštine Vrbas.\nGlušac je još dodao da su posledica bombardovanja bile i civilne žrtve, kao i policajci i vojnici, koje takođe ne možemo zaboraviti, kao ni učesnike ratova – vojne veterane.\n„Kao lokalna samouprava trudimo se da izađemo u susret porodicama palih boraca i veteranima u smislu beneficija koje možemo da im osiguramo. Za sada je obezbeđena kancelarija koja će u narednom periodu biti opremljena i nadam se da će saradnja ići uzlaznom putanjom“, završio je Glušac.\nPrethodni most nestao je pod naletom bombi u noći 13. maja 1999. godine i predstavljao je najveći infrastrukturni objekat na području opštine stradao u toku NATO agresije, ali je za mnoge Vrbašane imao i duhovnu vrednost.\nPrethodni članakČestitke porodicama 28 prinovaSledeći članakZrenjaninski Muzej gostovao u Vrbasu


"Pozicija Srbije teška, objasniću zašto je to tako" - BIGportal.ba\n“Pozicija Srbije teška, objasniću zašto je to tako”\nPredsednik Srbije Aleksandar Vučić izjavio je da je sa premijerom Italije Đuzepeom Konteom do detalja razgovarao o odnosima sa Prištinom.\nOn je dodao da mu je preneo da je pozicija Srbije po tom pitanju veoma teška.\n“Kada to kažem teška, da objasnim i građanima Srbije zašto je to tako”, rekao je predsednik Vučić i podsetio da je jedina obaveza iz Briselskog sporazuma bila da Priština formira Zajednicu srpskih opština, koju Albanci nisu ispunili.\n“Ako mi vodimo dijalog, zašto nam nisu rekli: evo, mi nećemo da radimo na priznanju, da probamo da rešimo stvar kompromisom?”, rekao je.\n“Madagaskar je pre godinu dana priznao nezavisnost Kosova i to je tada bilo u redu i dozvoljena kampanja Prištine, ali kada je Madagaskar povukao priznanje, onda je Srbija za to kriva. A mi smo samo radili svoj posao”, jasan je Vučić.\n“Ja mislim da to ceo svet razume”, naveo je predsednik.\nDalje objašnjavajući zašto je pozicija Srbije teška, Vučić je rekao da su partneri naše zemlje u 90 odsto slučajeva priznali Kosovo, kao i Italija, inače, i koliko god da smo u pravu oni će, kaže, da podržavaju to što Kosovo govori, jer je to “njihovo čedo”.\n“Zato mi želimo da nam se ne dogodi ništa što bi moglo da nam poremeti mir i stabilnost. Jer, mi problema sa ekonomijom nemamo. Imamo suficit, pad javnog duga, dvostruko umanjenu nezaposlenost, više investicija nego sve države regiona. Dakle, to nam dobro ide, a da bi nam bilo bolje potrebni su nam mir i sigurnost”, kazao je Vučić.\n“Da ima vremena da prošeta video bi kako bi ga ljudi pozdravili, video bi da to nije samo puki stisak ruke, već topla i srdačna dobrodošlica i da bi i italijanski građani bili iznenađeni kada bi to videli”, kazao je Vučić i dodao da poziva premijera Kontea da ponovo dođe.\n“Za Albance lobiraju tri agencije za više miliona dolara”\nVučić je rekao da za Albance u SAD lobiraju tri agencije, da nije ništa čudno što oni u to ulažu mnogo novca, te dodao da će i Srbija, kada bude imala više para kao država, da se posveti lobiranju za naše interese.\n„Ne mislim da je čudno da Albanci ulažu ogroman novac u lobiranje. Oni su angažovali 3 ili 4 agencije u Vašingtonu da to rade. Svaka ima ugovore u vrednosti od više miliona dolara, a neke i 2,5 i 3 miliona. To nije ništa tajno“, objasnio je on.\n„Kao što je radio onaj Jeremićev ambasador“, dodao je on.\nVučić je ukazao da Albanci imaju strahovito jaku dijasporu u Americi, naročito u Njujorku, gde su jedna od tri najmoćnije vanameričke nacije.\n„Drže razne gradove sa različitim uticajem. Oni rade svoj posao, a kada budemo imali više para kao država, ulagaćemo u lobiranje“, dodao je on.\n“Srbiji nema ulaska u EU dok ne postigne sporazum sa Prištinom”\nSrbiji nema ulaska u EU dok ne postigne sporazum sa Prištinom, rekao je predsednik Srbije Aleksandar Vučić i podvukao da je vreme da se “lažne srpske mesije” zaustave i prestanu da govore da se u EU može i bez rešenja kosovskog problema.\nVučić je istovremeno ukazao da je italijanski premijer Đuzepe Konte po pitanju evropskih integracija i eventualnog proširenja EU doneo u Beograd neki novi, “optimistički vetar”.\nIpak, kaže, bez sporazuma sa Prištinom nema ulaska u EU za Beograd, niti napretka na tom putu za Prištinu.\nOdsustvo sporazuma sa Beogradom možda je i veći problem za Prištinu, ali svakako ne treba da merimo kome je važnije, već, kaže predsednik Srbije, da konstatujemo da je bitno i jednima i drugima.\nNa pitanje novinara da li je od italijanskog premjera Đuzepea Kontea, posle poruka Francuske da EU nije spremna na proširenje, dobio neku drugu “prijateljsku poruku”, novinarima rekao da smo sada imali priliku da primetimo “optimistički vetar”.\nUvek smo spremni da čujemo sve stvari. Nije uvek loše čuti negativne stvari. Izjave italijanskog premijera donose optimistički vetar i novu, drugačiju atmosferu. Ali ne mislim da smo time svoj posao završili“, rekao je on.\nVučić je podvukao da nema ulaska Srbije u EU dok ne postigne sa Prištinom „ovakav ili onakav sporazum”.\nPozvao je „lažne mesije srpske” da prekinu da govore kako je to pitanje nečije lepote ili velike pameti i ponovio da je to uslov bez kojeg nećemo biti deo EU.\n„Upravo zato sam govoreći o Kosovu premijeru Konteu rekao da ne mogu da razumem poziciju Albanaca, koji ne mogu da idu napred na evropskom putu bez pokušaja pronalaženja sporazuma sa Srbijom. Ne mogu da budu ni konsolidovana država, jer to nisu ako nisu članica UN i imaju svoju zastavu u Moskvi, Pekingu, na svim kontinentima”, poručio je on.\nNaglasio je da je zato važno da se razgovara, jer je dogovor možda njima važniji nego nama.\n„Ne treba da merimo kome je važniji sporazum, već da konstatujemo da je važan i jednima i drugima”, ukazao je on.\nZahvalio se italijanskom premijeru na izrečenoj podršci, kazavši da je za nas ovo veliki i važan dan i da svi ljudi u Italiji treba da znaju koliko ih poštujemo.\nPoželeo je Konteu da Italija ima još veću snagu i moć i da pri nekoj budućoj poseti donese još neke lepe vesti, pozitivne i optimističke vetrove.


“Idem u Sarajevo da podržim Erdogana” | Visokoin.com\nEnes Kuloğlu, golobradi mladić s osmjehom na licu, sretan je što putuje u BiH na šesti kongres organizacije UETD, Unije evropsko-turskih demokrata. Sretan je što će imati priliku da uživo vidi, kako kaže, “svog predsjednika Erdogana” koji će se, kako je najavljeno, u nedjelju obratiti na Kongresu Unije evropsko-turskih demokrata (UETD) u sarajevskoj dvorani Zetra.\nKuloğlu, 19. godišnji student iz Düsseldrofa, je otputovao u jednom od dva autobusa koji su iz Krefelda otišli za Sarajevo. „Bosna i Hercegovina je jedina zemlja u Evropi koja cijeni demokratske vrijednosti. BiH nije kao Njemačka koja se nedemokratski odnosi prema AKP, mnogim političarima ove stranke i prema samom predsjedniku Erdoganu jer im je zabranila da održavaju predizborne skupove na njenoj teritoriji”.\nStudent ekonomije i psihologije ne krije da podržava AKP (Stranka pravde i razvoja) i njenog predsjednika. 24. juna, kada se u Turskoj održavaju vanredni parlamentarni i predsjednički izbori, glasaće za AKP. „Glasaću za AKP i predsjednika Erdogana zato što se napredak u Turskoj samo može nastaviti uz AKP i Erdogana. Napredak je došao sa AKP i sa AKP će biti nastavljen”, uvjeren je Enes Kuloğlu.\nJunski izbori su prvi izbori od referenduma o ustavnim promjenama kojim je prošle godine stvorena podloga za davanje većih ovlasti predsjedniku. Obraćanje turskog predsjednika na skupu u Sarajevu pred, kako se očekuje 20.000 ljudi, organizatori ne nazivaju predizbornim, mada sve ukazuje da će to biti predizborni nastup i to jedini u Evropi.\n„Evropski Turci” kako se često čuje u njemačkim medijima kada se govori o Turcima koji žive i rade u Njemačkoj, uglavnom su uz AKP i njenog predsjednika. Erdogan to zna cijeniti i na ovaj način želi poslati jasnu poruku potencijalnim biračima u Evropi, posebno Njemačkoj, da i na predstojećim izborima računa na njihove glasove. Tako je bilo i na prošlogodišnjem referendumu kada je 63 posto od 1,4 miliona Turaka s pravom glasa u Njemačkoj glasalo za Erdogana.


Obaveštenje JKP "Energana" Sombor - www.025.rs\nwww.025.rs / SOMBOR / Obaveštenje JKP “Energana” Sombor\nIntervencije koje odeljenje održavanja JKP „Energana“ Sombor sprovodi obuhvata curenja na instalacijama kod krajnjih korisnika, kvarove na podstanicama, kao i intervencije na samom vrelovodu.\nU toku prethodnix sedam dana, radnici „Energane“ izvršili su ukupno 32 intervencije prema korisnicima daljinskog sistema grejanja. Intervencija u stanovima krajnjih korisnika bilo je 15 (curenje na ventilima, ozračivanje i slabo grejanje), intervencija u podstanicama zgrada za prethodnih sedam dana 12 (dopuna sistema, podešavanje parametara, curenje i zastoji u grejanju), kao i pet intervencija u ulazu zgrade. U posmatranom periodu nije bilo intervencija na toplovodnoj mreži.\nOvim putem ujedno apelujemo na sve građane da obaveste dežurnu službu JKP „Energana“ Sombor na broj telefona 025/5-440-060 ukoliko primete nepravilnosti u radu sistema kako u stanovima, tako i nepravilnosti u vidu curenja i isparavanja na javnim površinama.\nTags: JKP Energana


Gradiška: Otkriven spomenik stradalima u akciji "Bljesak"\nGradiška: Otkriven spomenik stradalima u akciji „Bljesak“\nTanjug 24. aprila 2021. 11:57\nGRADIŠKA – Predsednica Republike Srpske Željka Cvijanović i srpski član i predsedavajući Predsedništva BiH Milorad Dodik otkrili su danas u Gradiški spomen-obeležje vojnicima i civilima poginulim u hrvatskoj vojno-policijskoj akciji „Bljesak“ na Zapadnu Slavoniju 1. i 2. maja 1995. godine.\nCvijanović i Dodik su spomenik za 1.241 poginulo lice srpske nacionalnosti iz Zapadne Slavonije otkrili zajedno sa gradonačelnikom Gradiške Zoranom Adžićem i predsednikom Udruženja proteranih Srba iz zapadne Slavonije Krstom Žarkovićem, prenosi portal RTRS.\nDodik je istakao da za ratne zločine u Zapadnoj Slavoniji niko nije odgovarao, ali da stradanja poput tog nikada ne smeju biti zaboravljena i da ona treba da okupe sve Srbe oko nacionalnog identiteta, Crkve, Srpske i Srbije.\nNa spomeniku piše: „Klasje Zapadne Slavonije niče u poljima i visovima Republike Srpske. Život pobjeđuje“.\nPre otkrivanja spomenika služen je parastos u crkvi Pokrova Presvete Bogorodice.\nU operaciji „Bljesak“ 1. i 2. maja 1995. godine ubijeno je ili se vodi kao nestalo 283 Srba, od kojih 55 žena i 11 dece, a za te zločine niko nije odgovarao.\nPredsednik Tatarstana potvrdio smrt sedmoro dece u pucnjavi\nGeit: Izraelski napadi neselektivni i neodgovorni\nVijetnam traži transfer tehnologije za proizvodnju vakcina\nVenecule tražila od SAD donaciju vakcina protiv Kovid 19\nPredsedavanje Slovenije EU i kuvar sa „Mišlen“…


Nema reči o vladavini prava sve dok ne primenjujemo zakone koje već imamo | Talas.rs\nJuče, 3. maja, objavljen je godišnji izveštaj Grupe zemalja protiv korupcije (GRECO). Srbija se našla na listi zemalja za koje je u Savetu Evrope pokrenut postupak zbog nezadovoljavajuće primene preporuka o sprečavanju korupcije.\nPostupak Saveta Evrope može negativno da utiče na evropske integracije\nNemanja Nenadić, programski direktor organizacije Transparentnost Srbija, kaže za Talas da je jedna od važnih implikacija pokretanja postupka Saveta Evrope i veza sa evropskim integracijama Srbije.\n„Evropska komisija redovno prati ocene GRECO i sasvim je izvesno da će konstatovati da obaveze u pogledu smanjenja korupcije nisu ispunjene – to možemo da očekujemo u sledećem izveštaju EK. To se može iskoristiti kao argument protiv daljeg napretka Srbije na putu ka EU.“\nGRECO nije u mogućnosti da izriče kaznene mere, ali mu stoje na raspolaganju neke vrste podsticaja i pritisaka radi ispunjenja obaveza. Jedna od opcija jeste da u Srbiju upute delegaciju na visokom nivou koja bi imala zadatak da naglasi značaj mera koje naše vlasti treba da preduzmu.\nJoš jedna mogućnost jesu diplomatske mere – uručivanje pisma Ministarstvu spoljnih poslova o činjenici da preporuke GRECO nisu ispunjene. To je najviše što Savet Evrope, odnosno GRECO, može da uradi.\nSve dok ne primenjujemo zakone, nema reči o vladavini prava\nNenadić je istakao da bi, kada govorimo o korupciji, fokus trebalo da bude na primeni zakonodavstva koje već imamo.\n„Ne može da bude govora o vladavini prava ako, za početak, ne primenjujemo zakone koje već imamo. Odličan primer je Zakon o javnim preduzećima koji predviđa javne konkurse za direktore. Uprkos tome, Vlada direktore i dalje postavlja kao vršioce dužnosti, što jasno ukazuje na odsustvo spremnosti vlasti da se bori protiv korupcije.“\nDrugo očigledno kršenje vladavine prava je, kako navodi, neizvršavanje rešenja Poverenika za informacije od javnog značaju i zaštitu podataka o ličnosti koja se odnose na omogućavanje pristupa informacijama.\n„Konačno, u poslednjih nekoliko godina smo svedoci zaobilaženja procedura iz domaćih propisa kroz međunarodne ugovore. Sklapanjem opštih međunarodnih sporazuma sa drugim državama, omogućava se zaključivanje ugovora sa firmama iz tih zemalja bez nadmetanja, kao u slučaju izgradnje „Beograda na vodi“, formiranja zajedničkog preduzeća AirSerbia ili izgradnje nove termoelektrane Kostolac. U ovim slučajevima su zaobilažene procedure iz zakona koji su na snazi u Srbiji, a koje se primenjuju kod ugovora daleko manje vrednosti“, zaključuje Nenadić.\nIndeks korupcije u Srbiji\nTransparency International, međunarodna organizacija koja prati stanje korupcije u svetu, na godišnjem nivou objavljuje indeks korupcije za pojedinačne države. Na skali od 0 do 100, gde je nula najviši a 100 najniži nivo korupcije, Srbija je na kraju 2017. dobila ocenu 41. To je blagi pad u odnosu na 2016. kada je indeks bio 42.\nLakoća gaženja slobode govora u borbi sa pandemijom March 31, 2020\nZašto se odlažu hitne mere za pomoć privredi Srbije? March 30, 2020\nEU mora strateški da redefiniše svoju ulogu u svetu posle pandemije March 30, 2020\nAnketa Društvo Ekonomija Intervju Korona virus Politika Politički ugao Slobodni Ugao Talasna dužina Tekst Uncategorized Video Vruće teme\nKorona virus 37\nPolitički ugao 25\nSlobodni Ugao 126\nTalasna dužina 40\nVruće teme 949


Grad Novi Pazar - Dečja nedelja – mostovi među generacijama za bezbrižno detinjstvo\nDečja nedelja – mostovi među generacijama za bezbrižno detinjstvo\n“Dečja nedelja“ je manifestacija koja, prema rečima gradonačelnika Novog Pazara Nihata Biševca treba da nas podseti da je važno deci biti na raspolaganju svih 365 dana u godini, i da su najmlađi najveća dragocenost društva.\n“Na nama je da deci obezbedimo sigurno, bezbedno i bezbrižno detinjstvo. Ova manifestacija je u službi druženja sa njima i našeg nastojanja da im na akdekvatan način približimo svet odraslih“, kazao je gradonačelnik Biševac povodom početka „Dečje nedelje“.\nTradicionalna manifestacija u organizaciji udruženja „Prijatelji dece“ i generalnog pokrovitelja, grada Novog Pazara, ove se godine održava pod sloganom „Gradimo mostove među generacijama na radost svakog deteta“. Zvanično je počela kod gradskog Sebilja maskenbalom koji su pripremili mališani iz vrtića, u koordinaciji sa svojim učiteljicama i roditeljima a trajaće narednih sedam dana. U okviru „Dečije nedelje“ biće zasađeno drvo generacije, organizovan kros za najmlađe kao i dečja skupština a neće izostati ni uobičajena poseta gradonačelniku.


Darin osmeh mi je bio kao mač: U filmu je bezdušna časna sestra, a jedna scena bila joj je najpotresnija od svih! - Povezane vesti - Naslovi.net\nTatjana Kecman maestralno je odglumila negativca u potresnoj priči. Tatjana Kecman maestralno je odglumila negativca u potresnoj priči. Glumica Tatjana Kecman, koja je u filmu "Dara iz Jasenovca" u ulozi nemilosrdne časne sestre Barte Pulherije, glavne… »\n"Dobiti negativnu ulogu je divno. Glumci vole da brane svoj lik." "Dobiti negativnu ulogu je divno. Glumci vole da brane svoj lik." Glumica Tatjana Kecman ostvarila je zapaženu ulogu u filmu " Dara iz Jasenovca", u kojem je odigrala ulogu časne sestre… »\nLedene oči zloglasne sestre barte iz dare zasuzile Tatjani Kecman uživo u emisiji nije bilo dobro, jednu scenu ne može da…\nGlumica Tatjana Kecman nije odbila poziv Predraga Gage Antonijevića da bude deo potresne priče "Dara iz Jasenovca", a njena upečatljiva gluma kao zloglasne sestre Barta mnogima je zaledila krv u venama. "Plakala sam i prvi put i drugi put i treći put… »\nTatjana Kecman glumi od sedme godine, kada je odigrala ulogu male Stojanke u seriji "Osma ofanziva" u režiji legendarne Sofije Soje Jovanović. Po završetku Fakulteta dramskih umetnosti u Beogradu, u klasi profesora Vladimira Jeftovića, i posle… »\n"Nemoguće je pojmiti toliko zlo": Tatjana Kecman za "Novosti" o ulozi zloglasne časne sestre Pulherije u filmu "Dara iz…\nLEDENO plave oči i zloslutni pogled časne sestre Barte Pulherije najavili su pakao koji je očekivao malenu Daru i njenu porodicu na ulasku u Jasenovac. Odmah po završetku TV premijere "Dare iz Jasenovca" gledaoci su počeli da hvale upečatljivu glumu… »


Tači: Sastanak u Vašingtonu je zlatna prilika\nKosovski predsednik Hašim Tači izjavio je da je predstojeći sastanak u Vašingotinu od posebnog značaja, i da je optimista da je na njemu moguće postići sparazum sa Beogradom.\nHašim Tači je izjavio Glasu Amerike da očekuje obostranu volju da se ozbiljno radi na postizanju važnog sporazuma u korist oba naroda.\n"Veoma je važno da su obe naše zemlje, i Kosovo* i Srbija, pokazale svoju posvećenost, ali i uverenje da će ovaj proces voditi SAD. Dakle, to je zlatna prilika za postizanje važnog sporazuma i za sigurnu budućnost obe zemlje u pogledu razvoja i evroatlanskih vrednosti", rekao je Tači.\nKaže da delegacija Prištine ima puno poverenje u posvećenost ambasadora Grenela, a sada i celog tima administracije SAD koji će biti uključen.\n"Sa druge strane, mislim da je to prilika koju nijedna strana ne želi da izgubi, jer negativan pristup koji tamo bude predstavljen imaće cenu, a Kosovo nije spremno da plati cenu, ali je spremno da iskoristi priliku", naveo je Tači.\nDodao je da Priština u Vašingtonu želi "potpuno poštovanje Ustava Kosova".\n"Poštovanje svega što smo postigli, tj. slobodu, nezavisnost, suverenitet, s druge strane poštujući međunarodne principe i standarde, ali i dobrosusedstvo. Dakle, mislim da stvari idu u dobrom pravcu za postizanje dogovora 27. juna. Optimističan sam da to može da se postigne, mada će to biti izuzetno teško", naveo je Tači.\nKiMTačidijalog Beograda i Prištine


Kvinta: Odgovornost lidera da formiraju institucije, poslanici da učestvuju na sednici | KoSSev\nKvinta: Odgovornost lidera da formiraju institucije, poslanici da učestvuju na sednici\nNedelja 13. avgust 2017, 18:03\nOdgovornost kosovskih lidera je da formiraju skupštinu i vladu. Nadamo se da će preuzeti vođstvo u rešavanju ovog pitanja, uključujući predlaganje konkretnih predloga. Prvi i važan princip je da bi izabrani poslanici Skupštine Kosova trebalo da prisustvuju zasedanjima Skupštine i omoguće da otpočne njen rad - poručili su u zajedničkom saopštenju predstavnici ambasada Sjedinjenih Američkih Država, Velike Britanije, Francuske, Nemačke i Italije u Prištini. Identična poruka prethodno je stigla i iz Evropske unije, ali i od američkog ambasadora u Prištini, Grega Delavija.\nZabrinuti smo zbog trenutne situacije na Kosovu, poručuju takođe predstavnici Kvinte.\n"Kosovo se susreće sa mnogim izazovima, kako trenutnim, tako i dugoročnim, uključujući MMF program, energetsku situaciju, ali takođe i potrebom za ekonomskim razvojem, jačanjem vladavine prava, evropskom perspektivom Kosova i odnosa Kosova sa Srbijom. Građani Kosova zalužuju skupštinu i vladu koja može da ispuni ove izazove," dodaju.\nApel ambasada upućen je kosovskim zvaničnicima i javnosti dan pred novo zasedanje kosovske skupštine na kojoj bi trebalo da se glasa za predsednika ove institucije, a skupština i zvanično konstituiše.\nOvo je četvrti put da se pokušava formiranje novih institucija, a nakon što je pobednička koalicija PAN odbijala da u Skupštini i zvanično predloži svog kandidata za predsednika - Kadrija Veseljija, čijoj se kandidaturi protive opozicione stranke, te i da učestvuje na ovim sednicama.\nKako kosovski ustav nije predvideo situaciju u kojoj je blokiran izbor predsednika skupštine, te bi sednica mogla da traje u nedogled. Sve su snažniji glasovi da bi do rešenja moglo da se dođe novim parlamentarnim izborima, a pre čega bi se trebalo obratiti Ustavnom sudu po mišljenje - što je najavila Demokratska liga Kosova, odnosno da, kako su javili kosovski mediji, na mesto premijera bude žena i nestranačka ličnost. U međuvremenu stigle su najave koalicije PAN da bi nova vlada mogla da bude formirana naredne nedelje, odnosno narednih 10 dana.


Konkurs za takmičenje ”Uhvati ideju u digitalnom svetu” | Obrazovanje\nKonkurs za takmičenje ”Uhvati ideju u digitalnom svetu”\n03. april 2018. 13:56:17\nUdruženje poslovnih žena Srbije sprovodi konkurs ”Uhvati ideju u digitalnom svetu” namenjen devojčicama uzrasta 12-15 godina koje žele da iskažu svoje preduzetničke ideje i kreativnost izradom jednominutnog video rada. Cilj konkursa, koji je otvoren do 20. aprila 2018. godine, je da promoviše korišćenje digitalnih tehnologija u rešavanju svakodnevnih izazova.\nSvaki tim, sastavljen od tri devojčice, na konkurs može prijaviti jedan video rad u maksimalnom trajanju do 59 sekundi. Prijavni formular i saveti za izradu video rada nalaze se na ovoj stranici.\nAutorke radova koje po izboru stručnog žirija uđu u finale, prisustvovaće događaju i radionici ”Uhvati ideju u digitalnom svetu” 26. aprila u Beogradu, a pobednice takmičenja očekuju vredne nagrade.\nKonkurs se sprovodi u susret Međunarodnom danu devojčica u informaciono-komunikacionim tehnologijama, koji je ustanovila Organizacija ujedinjenih nacija, a obeležava se krajem aprila svake godine. Ovogodišnji Dan devojčica u IKT-u se u Srbiji obeležava uz pokroviteljstvo predsednice Vlade Republike Srbije.


Bugarski lev i rumunski lej u menjačnicama - Ekonomske Vesti\nBugarski lev i rumunski lej u menjačnicama\nOd 1. februara 2018. godine, bugarski lev i rumunski lej biće uključeni na listu deviza i efektivnog stranog novca kojima banke mogu da trguju kao i na listu efektivnog stranog novca koje ovlašćeni menjači i javni poštanski operator mogu da kupuju na domaćem deviznom tržištu, saopštila je Narodna banka Srbije.\nObe valute će biti uvrštene u kursnu listu NBS, navodi se u saopštenju.\nNova odluka o vrstama deviza i efektivnog stranog novca koji se kupuju i prodaju na deviznom tržištu izmenjena je zbog rastuće spoljnotrgovinske razmene izmedju Srbije i Bugarske i Rumunije, podsticanja zajedničkih ekonomskih projekata i vodeći računa o sve većem broju turista iz ove dve zemlje koji posećuju Srbiju, navodi se objašnjenju NBS.\nNije bez značaja ni što Bugarska i Rumunija imaju kreditni rejting investicionog ranga i članice su Evropske unije.\nNa kursnu listu NBS vraćen je i kuvajtski dinar, a u formi deviza, a ne samo efektivnog stranog novca kao dosad, moći će na deviznom tržištu da se trguje madjarskom forintom, poljskim zlotom, češkom krunom, konvertibilnom markom i hrvatskom kunom.\n← Merrill Lynch: Rusija na čelu ekonomija u usponu\nNBS prati rast cene nafte iako je otpornost privrede povećana →


Sukobi tokom protesta u Frankfurtu | Svijet Vijesti | Al Jazeera\nNjemačka policija je u subotu, drugog dana protesta protiv europske politike štednje, protiv demonstranata iz pokreta Blockupy upotrijebila suzavac i palice.\nNa prvobitno mirnoj povorci kroz njemačku finansijsku prijestolnicu Frankfurt okupilo se oko 7000 demonstranata, među kojima su mnogi nosili transparente na kojima je pisalo “Vodite ljubav, a ne rat” i “MMF – van iz Grčke”.\nMalegrupe maskiranih demonstranata potom su počele bacati kamenje i dimne bombe na policiju, koja je odgovorila silom, pri čemu je ozlijeđeno nekoliko policajaca i demonstranata.\nDemonstranti širom Evrope izašli su u subotu na ulice kako bi iskazali nezadovoljstvo mjerama štednje koje su usvojile njihove vlade.\nVeliki broj osoba učestvuje u protestima u Španiji, Portugalu i Grčkoj. Oni su iskazali svoju ljutnju protiv Međunarodnog monetarnog fonda (IMF), Evropske komisije (EK) i Evropske centralne banke (ECB), dok je u Njemačkoj već drugi dan ovih demonstracija.\nUčesnici protesta kažu kako su protiv uloge institucija tokom nametanja rezova zbog štednje kao načina borbe sa dužničkom krizom na kontinentu.\nU petak su članovi Blockupy alijanse formirali lanac na nekoliko sati na ulicama njemačke finansijske prijestolnice – Frankfurta, blokiravši puteve koji vode do sjedišta ECB-a.\nGlasnogovornik ECB-a kazao je kako je banka nastavila raditi, bez davanja detalja o lokaciji na kojoj su radili uposlenici.\nZajedno sa Evropskom komisijom i Međunarodnim monetarnim fondom, ECB je dio takozvane „troike“ koja prati suglasnost sa uslovima zajmova o pomoći koji su ispregovarani sa vladama Grčke, Portugala i Irske.\nU ovim uslovima se nalaze smanjene potrošnje i povećanje poreza sa ciljem smanjenja duga. Ove mjere su, međutim, pogoršale uslove recesije i stopu nezaposlenosti.\nNakon demonstracije kod ECB-a, nekoliko stotina učesnika protesta „preselilo“ se do obližnjeg sjedišta Deutsche banke. Njihov glasnogovornik Roland Suess kazao je kako su protesti bili uspješni.\n“Željeli smo blokirati ECB i to nam je uspjelo sa više od 3.000 ljudi”, istakao je.\nU pokretu Blockupy učestvuju u ljudi koji su učestvovali u pokretu Occupy koji je protestirao protiv globlanog kapitalizma kampirajući u gradovima brojnih država, te kritičari globalizacije i članovi ljevičarskih organizacija.\nStopa nezaposlenosti u 17 evropskih država koje koriste euro kao valutu postigla je rekordnih 12,2 posto u aprilu, a prema trenutnim pokazateljima, do kraja godine će 20 miliona osoba biti bez posla.\nSve veća kriza sa zaposlenjima ukazuje na tešku recesiju koja je pogodila Uniju.\nMnoge države se bore kako bi stimulirale rast dok se bore sa dužničkom krizom koja je primorala vlade da smanje potrošnju i povećaju poreze.\nPred Evropskom centralnom bankom u Frankfurtu protestirali građani iz eurozone okupljeni oko pokreta Blockupy.


Potcenjivanje šampionki i (ne)dostižna Evropa - Sportklub\nBlog ostalo Autor:Aleksandra Radivojević22. apr. 202112:30 > 12:40\nDve najmlađe ženske košarkaške ekipe borile su se ove sezone za šampionsku titulu. Bez stranaca. To bi trebalo da bude podstrek svim mladim košarkašicama u Srbiji. Tako kaže trener košarkašica Crvene zvezde Dragan Vuković, čiji je tim po 32. put u klupskoj istoriji podigao trofej namenjen šampionkama Srbije.\nKošarkašice Crvene zvezde u finalu domaćeg prvenstva pobedile su ekipu Art Basketa (2-1 u seriji) i tako stigle do četvrte uzastopne titule.\nNa početku sezone je malo ko verovao u njih, pre svega zbog podmlađenog tima, „bacanja u vatru“ dece koja uporedo igraju i u kadetskoj ili juniorskoj ekipi, ali i zbog pojačanja na kojima su prošlog leta vredno radili Vojvodina, Art, Kraljevo i Radivoj Korać.\nUz podršku muškog kluba, iskustvo trenera Vukovića, poverenje uprave, kao i samopouzdanje starijih igračica ispostavilo se da je još jedna titula za crveno-bele devojke bila lak plen.\nKao najtežeg rivala u sezoni za nama izdvojile su ekipu Vojvodine, od koje su poražene dva puta u ligaškom delu, a predvođenu iskusnom Jovanom Adamović. Novajlija u ligi Art Basket bio je još jedan mlad, ali jak protivnik, naročito posle osvojenog Kupa i energije koju donosi prvi osvojeni trofej u klupskoj istoriji.\nDanašnje iskusne liderke tima nekada su takođe bile 15-godišnje prvotimke. Pre šest godina „kadetski“ prvi tim Zvezde, takođe predvođen Draganom Vukovićem osvojio je Kup i opstao u ligi, a već naredne sezone šampionske ambicije postale su potpuno normalna stvar za crveno-bele.\nKao da se istorija sada ponavlja, ali uz malu olakšavajuću okolnost za mlade igračice u vidu iskusne petorke koja je kostur tima.\nOve sezone je Crvena zvezda odlučila da ne igra WABA ligu, regionalni šampionat koji je u prethodnim sezonama donosio jače, zahtevnije i čvršće utakmice i sazrevanje tima.\nIspostavilo se da je ta klupska odluka bila pravo rešenje u pravom trenutku.\nSrpska ženska košarka nema predstavnika u evropskim takmičenjima već 15 godina i to se može uzeti kao prvi sledeći cilj Crvene zvezde, koji ponekada izgleda nedostižno, pre svega zbog finansijskog aspekta, ali bi sa pravom idejom i jasnim planom možda i mogao da se sprovede u delo.\nO svemu tome razgovarali smo sa trenerom Crvene zvezde Draganom Vukovićem i šampionkama Milicom Bojović, Nevenom Naumčev, Jovanom Spasovski i Marijom Avlijaš.\nKompletan razgovor pogledajte OVDE.\nArt BasketDragan VukovićJovana SpasovskiKKŽ Crvena zvezdaMarija AvlijašMilica BojovićNevena NaumčevPrva ženska košarkaška liga SrbijePrva ženska liga SrbijeŽKK KraljevoŽKK Radivoj KoraćŽKK Vojvodina 021


Održan sastanak predsednika Opštine sa direktorima javnih ustanova i preduzeća - Svrljiške novine\nSvrljig - Svrljig vesti - Održan sastanak predsednika Opštine sa direktorima javnih ustanova i preduzeća\nU utorak, 10. novembra, održan je prvi radni sastanak direktora javnih ustanova i preduzeća sa predsednikom opštine Svrljig Miroslavom Markovićem.\nFoto: Marko Miladinvoić, opština Svrljig\nSasatanak je održan u sali SO Svrljig i preduzete su sve neophodne i propisane mere u vezi sa zaštitom od koronavirusa.\nPredsednik opštine Svrljig Miroslav Marković na početku sastanka upoznao je prisutne da finansijska situacija nije povoljna i da postoje zaostala plaćanja. Marković je poručio da će se najpre ispoštovati prioriteti u plaćanju, a to su novčana davanja i finansijske pomoći za novorođenčad, decu, učenike i sl. a da će se nakon toga realizovati i ostale stavke koje su predviđene budžetom.\nU ime Centra za socijalni rad sastanku je prisustvovala direktorka Jelena Đorđević koja je takođe istakla da su sredstva najveći problem ove socijalne ustanove.\nDirektor PU ,,Poletarac” Dejan Miletić ističe da su radovi na izgradnji novog dela vrtića finiširani, te da se narednih dana, do kraja nedelje, očekuje i potvrda za rad – odnosno upotrebna dozvola. Miletić je istakao da PU ,,Poletarac” striktno poštuje mere i preporuke Vlade i lokalnog štaba za vanredne situacije, ali da je bez obzira na sve manji broj dece prisutan u vrtiću, odnosno u toku dana dođe u proseku 80-90 dece.\nSaša Golubović, direktor OŠ ,,Dobrila Stambolić” ističe da je jedna grupa učenika krenula sa onlajn nastavom zbog toga što je ustanovljeno da je jedno dete zaraženo koronavirusom. Golubović kaže da nema drugih slučajeva kod dece, a ni kod zaposlenih lica. Što se tiče finansijske situacije, ni u ovoj ustanovi nije sjajna, poručio je direktor Golubović.\nInače, u toku jučerašnjeg dana raspisan je konkurs za direktora OŠ ,,Dobrila Stambolić”.\nPo rečima Saše Golubovića đačka kuhinja ne radi i neće raditi do kraja godine, a u balon sali, iz preventivnih razloga, se ne izvodi nastava.\nDirektor SSŠ ,,Dušan Trivunac Dragoš” Bojan Petrović kaže da je ova ustanova preduzela sve propisane mere u vezi sa zaštitom od virusa Kovid-19, jer kako je istakao, u Srednjoj školi se radi sa najrizičnijim uzrastom dece koja su prisutna svuda i na svakom mestu.\nMilena Ristić direktorka Centra za turizam, kulturu i sport prezentovala je novoizrađeni projekat zgrade za koji je potrebno obezbediti određena sredstva za preuređenje struje u objektu.\nRistićeva je govorila i o tekućem održavanju bazena i ostalim obavezama CTKS Svrljig. Ona je najavila održavanje manifestacije ,,Dani Gordane Todorović” onlajn, kao i izlazak još jedne knjige u okviru Biblioteke ,,Gordana Todorović”.\nNa sastanku je bilo reči o razdvajanju turizma, kulture i sporta, što bi u prevodu značilo da će u narednoj godini umesto Centra za turizam, kulturu i sport biti osnovan Centar za kulturu i Turistička organizacija, dok će sport biti poveren Sportskom savezu opštine Svrljig.\nDirektor JKSP ,,Svrljig”Jovan Đorđević govorio je o zimskoj službi i pripremama za zimsko održavanje puteva kroz svrljišku opštinu. On je istakao da je sve spremno i da je sva mehanizacija ispravna. On je poručio da u JKSP ,,Svrljig” nedostaju radno angažovna lica, te nagovestio da ove godine i sledeće ukupno u penziju odlaze 5 lica, što će stvoriti dodatne probleme i opterećenja firmi, imajući u vidu zabranu zapošljavanja u javnom sektoru.\nSednici nisu prisustvovali direktor Doma zdravlja dr Ljutomir Davidović i poverenik Crvenog krsta Jovica Božinović.\nPrevPrethodnaSpecijalistička internistička ordinacija ,,Medikotim Puls“\nSledećaZasedao Opštinski štab za vanredne situacijeNext


Advokat najavio da će od države tražiti bezbednosnu procenu ugroženosti urednika TV N1\nBeta 16. novembra 2019. 14:00\nAdvokat glavnog i odgovornog urednika Televizije N1 Jugoslava Ćosića, Zdenko Tomanović najavio je danas da će od nadležnih državnih organa zatražiti bezbednosnu procenu stepena ugroženosti njegovog klijenta i eventualnu zaštitu zbog kako je naveo, „kampanje“ u kojoj je Ćosić prikazan kao „šiptarski plaćenik“.\nTomanović je u pisanoj izjavi ocenio da su u kampanji protiv Ćosića, „pomoć američke ambasade, IREX-a i drugih zapadnih fondova za razvoj medija kao i poslovni projekat jedne od najvećih albanskih kompanija sa firmom iz Srbije, proglašeni kao krvavi američko-šiptarski keš“.\n„Uz to, objavljena je lažna fotografija uspešnog albanskog biznismena i vlasnika TV A2 CNN Albanija koji je sveden na mafijaša i narko dilera a Jugoslav Ćosić prikazan kao šiptarski plaćenik. Time su stvoreni uslovi da nasilje nad pravom preraste u nasilje nad pojedincem koji je sada obeležen kao predvodnik novinarskog tima koji vodi specijalni rat protiv Srbije i Srba“, naveo je Tomanović.\nDodao je da je kampanja „u kojoj se nadmeću uvrede i neistine, sada prožeta i zastrašujućom sličnošću sa prošlim vremenima“ i da je usmerena „subjektivno i objektivno na Jugoslava Ćosića i njegove kolege sa televizije N1“.\n„Opravdana izvesnost stanja ugroženosti našeg klijenta zahteva bezbednosnu procenu stepena ugroženosti koju ćemo zatražiti od nadležnih službi i državnih organa te eventualnu zaštitu zbog visokog stepena opasnosti koju generiše identifikacija novinara koji navodno rade direktno protiv interesa svoje zemlje i naroda i koji postaju moguće žrtve strasti i mržnje kreatora kampanje“, naveo je advokat Jugoslava Ćosića.\nGlavni i odgovorni urednik TV N1 Jugoslav Ćosić najavio je ranije da će podneti krivične prijave protiv aktera „organizovane i planirane kampanje“ u kojoj ga kako je naveo, „pojedini režimski mediji“ optužuju da je „plaćeni kosovski lobista“.


Izrael Архиве - Biznis i Finansije\nHome\tTags\tPosts tagged with "Izrael"\nAgonija izbora: Ili ceo iznos alimentacije unapred ili zabrana izlaska iz Izraela na 8.000 godina\nJednom stranom državljaninu zabranjen je izlazak iz Izraela na 8.000 godina zato što ne može da isplati ceo iznos alimentacije. Iz tog razloga će Australijanac Noam Huppert morati ili da izdvoji 3,34 miliona dolara ili će, ako to ne učini, dozvolu da napusti ovu zemlju dobiti tek 31. decembra 9999. godine.\nOvo nije sveža vest, budući da je pomenuta sudska odluka na snazi od 2013. godine, ali Huppert je tek nedavno javno progovorio o njoj. On je naime australijski državljanin koji je bio oženjen Izraelkom i koji je bio na radu u toj zemlji.\nIzraleski zakoni koji se tiču razvoda i izdržavanja dece su veoma strogi i zaštitnički nastrojeni prema majkama, što je u suštini i normalno, sve dok je realistično i izdvodljivo. Oni advokatima u brakorazvodnim parnicama omogućavaju da se pozovu na članove vezane za zabranak napuštanja zemlje, i tako onemoguće drugu stranu da otputuje pre nego što izmire i sadašnji i svoj budući dug prema deci. U pomenutom slučaju Australijanac mora da plati svu alimentaciju za svoju decu na koju je obavezan do njihovog punoletstva, a on očigledno nema toliki novac.\nInače, Huppert je samo jedan od više Australijanaca koji se nalaze “zaključani” u Izraelu. I ne samo Australijanaca, ovo se dešava i drugim strancima, a neretko i Izraelcima.\nAmerički Stejt department je svojim građanima izdao upozorenje da izraelski sudovi često propisuju ovakve “kazne” nerezidentima, dodajući da SAD nemaju nikakve ingerencije da se umešaju u takve slučajeve. Drugim rečima, poručio im je da su sami u tome.\n28. decembra 2021. 0 komentar\n22. decembra 2021. 1 komentar\nU zemljama u kojima je veliki deo populacije vakcinisan počeli su značajno da se smanjuju brojevi zaraženih i, što je još bitnije, preminulih.\nU Izraelu, gde je 57 odsto odraslih primilo bar jednu dozu vakcine, a 52 odsto obe, broj novozaraženih je ovih dana na najnižem nivou još od prošlog novembra. Krajem januara, na vrhuncu zaraze, u ovoj zemlji je bilo preko 10.000 novozraženih na dnevnom nivou a sada ih ima oko 540 i taj broj je u konstantnom padu.\nU Velikoj Britaniji, gde je 57 odsto odraslih dobilo bar jednu dozu vakcine protiv Kovida, broj novozaraženih se smanjio za više od 16 puta od trenutka kada je počela vakcinacija.\nIpak, ni u jednoj od ovih zemalja rezultati imunizacije nisu bili vidljivi odmah. Na početku imunizacije brojke novozaraženih su rasle ali kada je dostignut dovoljan procenat vakcinisanog stanovništva i kada su uvedene karantinske mere, taj broj je počeo da pada. On se i dalje nalazi u padu. Tako Velika Britanija, koja ima 66,65 miliona stanovnika, sada na dnevnom nivou ima manje zaraženih nego Srbija.\nOve dve zemlje do nedavno su služile kao pozitivan primer ostatku sveta, međutim sada stižu slične vesti i sa drugih kontinenata.\nU SAD pada broj smrtnih slučajeva\nNaime, više od 93,6 miliona ili 28,2 odsto Amerikanaca primilo je najmanje jednu dozu vakcine protiv korona virusa, prema podacima Centra za kontrolu i prevenciju bolesti. Potpuno je vakcinisano 51,5 miliona ili 15,5 odsto stanovništva.\nKako piše Beta, sedmodnevni prosek novih slučajeva zaraze u SAD se povećao tokom protekle dve nedelje sa 53.670 koliko je bilo 14. marta na 63.239 prekjuče, prema podacima Univerziteta Džons Hopkins.\nMeđutim, prosečan broj smrtnih slučajeva u istom periodu je opao sa 1.363 na 969, sa tendencijom daljeg pada.\nFoto: Elchinator, Pixabay\nIzrael, svetski predvodnik u vakcinaciji, je zahvaljujući već vidljivim efektima masovne imunizacije ovog vikenda otvorio najveći deo svoje ekonomije.\nOva bliskoistočna zemlja je za samo dva meseca vakcinisala i revakcinisala 40 odsto svoje populacije. Do sada je ukupno 52 odsto Izraelaca primilo bar prvu dozu Fajzerove vakcine. Izrael je uspeo da nabavi preko 8,6 miliona vakcina ove kompanije sklopivši dogovor sa Fajzerom o deljenju medicinskih podataka, odnosno podataka o vakcinaciji i njenim efektima. U studiji sprovedenoj “uživo” pokazalo se da ova vakcina značajno smanjuje broj hospitalizacija i pacenijata koji završavaju na kiseoničkoj potpori ili na respiratorima.\nVakcinacija je u kombinaciji sa strogim karantinskim merama dovela i do smanjenja broja zaraženih, koji je u padu već više od mesec dana. Zbog toga se ova zemlja odlučila da ublaži neke restrikcije koje je građanima nametnula, kao i da otvori aerodrome.\nTakođe će biti otvoreni i kafići i restorani, sale za svečanosti, sportske dvorane, hoteli i škole, ukoliko se njihovi posetioci i dalje budu pridržavali mera za sprečavanje širenja zaraze. Neka od tih mesta će pak biti otvorena samo za vakcinisane ljude.\nPandemija korona virusa je žestoko pogodila izraelsku ekonomiju. Nezaposlenost je porasla na 18,4 odsto, najviše kao posledica strogih antipandemijskih mera, zbog kojih mnogi ugostiteljski objekti maltene nisu radili. Međutim, sada, kada se čini da je ova zemlja na putu da iskoreni pandemiju, očekuje se i rast potrošnje a samim tim i privrede.\nOsim ako se ne pokaže da vakcine ne pomažu mnogo protiv novih sojeva korona virusa, ali za sada stručnjaci misle da imaju bar neko dejstvo na njih.\nIako je Velika Britanija prva na svetu odobrila vakcinu protiv korone, Izrael je do sada najdalje odmakao u imunizaciji.\nU Britaniji je imunizacija Fajzerovom vakcinom započeta već osmog decembra, a do 1. januara dato je više od milion doza. Očekuje se međutim da će ovaj tempo biti značajno ubrzan, budući da od danas na britanskom tlu počinje isporuka vakcine koju su razvili AstraZeneca i Oksford univerzitet. Samo ove nedelje biće isporučeno 530.000 doza ove vakcine.\nAstraZeneca je, za razliku od svojih konurenata, razvila jeftin proizvod koji se jednostavno skladišti, što znači da bi mogao da omogući masovniju vakcinaciju, za sada samo na Ostrvu, jer je jedino tamo odobren.\nIzrael vakcinisao 12 odsto svoje populacije\nIako su bili debitanti u ovoj disciplini, britanske napore zasenio je uspeh pragmatičnih i organizovanih Izraelaca. Oni su sa vakcinacijom započeli 19. decembra, pri čemu su u početku prioritet bile osobe starije od 60 godina, zdravstveni radnici i rizične grupe. Međutim, svi oni su vrlo brzo primili prvu dozu Fajzerove vakcine, tako da se obuhvat imunizacije proširio. Do 3. januara ova zemlja je vakcinisala 1,1 stanovništva, odnosno 12 procenata svoje ukupne populacije.\nTako se Izrael našao na prvom mestu po udelu vakcinisanog stanovništva u ukupnoj populaciji, a slede ga Bahrein i tek na trećem mestu Velika Britanija.\nFrancuska kaska za ostatkom Evrope\nU EU, koja ima veoma kompleksnu a samim tim i sporu administraciju, do sada je odobrena samo Fajzerova vakcina. Sa imunizacijom u Uniji je započeto 26. decembra i do sada se kao najefikasnija u ovome pokazala Danska. Do 2. januara je od 5,8 miliona stanovnika ove skandinavske zemlje vakcinu primilo 45.800 njih.\nMeđu najsporijima u ovoj disciplini nalazi se Francuska u kojoj je tri dana od početka vakcinacije prvu dozu primilo manje od 100 ljudi. Poređenja radi, Nemačka je za to vreme vakcinisala 190.000 stanovnika. Razlog za ovako slab rezultat Francuske je široko rasprostranjen skepticizam prema vakcinama. Naime, 40 odsto Francuza je u anketama reklo da bi primilo vakcinu, dok ta brojka u Kini dostiže 80 odsto, 77 odsto u Velikoj Britaniji i 69 odsto u SAD.\nU Srbiji još nema ni govora o vakcinisanju celokupne populacije jer vakcine nema u dovoljnim količinama ni za stanovnike staračkih domova i zdravstvene radnike, a kamoli za širu populaciju.\nKako je usred pandemije došlo do rasta broja izraelskih turista u Srbiji?\nNakon višemesečne pauze uzrokovane pandemijom virusa korona, izraelski turisti su od septembra u velikom broju posetili Beograd i Srbiju, saopšteno je iz Turističke organizacije Beograda.\nMeđu glavnim razlozima povećane posete tokom jeseni navodi se to što je od 18. septembra do 8. novembra Ministarstvo zdravlja Izraela klasifikovalo Srbiju, uz veoma mali broj drugih evropskih država, kao „zelenu zemlju”, odnosno destinaciju posle koje nije bila obavezna četrnaestodnevna izolacija u Izraelu. Takođe, direktno putovanje iz Izraela u Srbiju nije bilo uslovljeno negativnim PCR testom.\nUsled velikog interesovanja izraelskih putnika za Srbiju, izraelske avio-kompanije „Arkia” i „Izrael” su svakodnevno obavljale letova na relaciji Tel Aviv – Beograd. Tokom boravka u našoj zemlji, izraelski turisti su najviše bili zainteresovani za kulturno-istorijske spomenike, jevrejsko nasleđe u Beogradu, Novom Sadu i Vojvodini, šoping, gastronomiju i planinska odmarališta.\nFoto: stevanaksentijevic, Pixabay\n27. novembra 2020. 0 komentar


► Bastać: Tužilaštvo i policija hitno da reaguju na izmišljotine Lešnjaka\nPredsednik opštine Stari grad Marko Bastać pozvao je danas tužilaštvo i policiju da hitno ispitaju sve navode "netačnih i izmišljenih" izjava Lazara Lešnjaka obzirom da ga je u video izjavi optužio za teška krivičnih dela.\n"Svi ovi napadi i laži koje se već mesecima plasiraju, samo da bi me u javnosti predstavili, najpre kao pripadnika crnogorskog klana, potom kao čoveka koji krade novac za lečenje dece, i na kraju kao nasilnika, režirani su u Vučićevoj kancelariji zla", rekao je Bastać, u pisanoj izjavi.\nKako je naveo, "interesantno je da se ova najnovija montirana afera dešava samo dan nakon što sam skinuo plakat sa likom Aleksandra Vučića i Milorada Dodika koji nam se rugaju sa tunela i samo nekoliko dana nakon što sam najavio da ćemo telima braniti i odbraniti Stari savski most".\n"To su razlozi ove kampanje, koja je samo jedna od brojnih kojima se kontaminira javni prostor, a svi mi koji mislimo drugačije i koji se borimo protiv onih koji nam uništavaju živote i kradu budućnost, svakodnevno targetiramo kao legitimne mete za sve one koji rade u službi opstanka na vlasti ovog režima", istakao je Bastać.\nStudio B pustio je danas snimak na kome njegov večani kum Lazar Lešnjak tvrdi da je Bastaća uzimao novac od investitora koji su bespravno gradili na Starom gradu, da mu je takav novac nošen u kovertama i da ga je Bastać pretukao kad mu jedan nije doneo.\nLešnjak je rekao da je pratio bespravnu gradnju u Starom gradu, da je bilo "desetak primera u njegovom mandatu", i da "kreće pakao" kada je jedan koverat zadržao za sebe.\nTakođe je tvrdio da mu je zaprećeno da ne sme ništa da prijavi policiji.


Dan online - Balkan: Smjene u vladi umjesto prijevremenih izbora - 2019-06-18\nBalkan PREMIJER SJEVERNE MAKEDONIJE NAJAVIO ČISTKU\nZoran Zaev u Evropskom parlamentu Smjene u vladi umjesto prijevremenih izbora Han je pozvao ministre EU da što prije omoguće pokretanje pristupnih pregovora sa Sjevernom Makedonijom\nPremijer Sjeverne Makedonije Zoran Zaev najavio je rekonstrukciju vlade i smjenu osam ministara i više od 20 direktora javnih institucija umjesto prijevremenih parlamentarnih izbora.\nZoran Zaev je, poslije sjednice Centralnog odbora SDSM-a u Ohridu, istakao da nema razloga za održavanje prijevremenih izbora jer je izvjesno dobijanje datuma za početak pregovora sa EU, prenosi MIA.\nIako se taj datum očekuje ovog mjeseca, zbog odlaganja rasprave u njemačkom Bundestagu, vjeruje se da će Sjeverna Makedonija datum dobiti najkasnije do oktobra.\nZaev je naveo da vlada treba da završi mandat kako bi se fokusirala na integrativne procese zemlje, kao što je članstvo u NATO-u.\nObjasnio je da je prvi koncept rekonstrukcije vlade, koji ne isključuje mogućnost prijevremenih izbora, bio upućen državama članicama EU, koje su, kako je rekao, dužne da odrede datum početka pregovora.\nNajavljuje da će imena novih ministara biti poznata do kraja nedjelje, a da će rekonstrukcija formalno biti završena do kraja mjeseca.\nPolitički kompromis na zapadnom Balkanu mora biti nagrađen, poručuje uoči sjednice Savjeta EU komesar za pregovore o pristupanju Johanes Han.\nU okolnostima u kojima bi Savjet EU mogao ponovo da odloži odluku o pokretanju pristupnih pregovora sa Sjeveranom Makedonijom i Albanijom, Han je pozvao ministre EU da što prije omoguće pokretanje pristupnih pregovora sa Sjevernom Makedonijom i ocijenio da bi to bio važan signal za cijeli region.\n– Ako dođe do ponovnog pokretanja dijaloga između Srbije i Kosova, oni moraju da vide da će investicija u pronalaženje političkog kompromisa biti nagrađena. U suprotnom nemaju podsticaj. Svi treba da shvate koliko je u interesu cijelog regiona važno dati sigal jednoj zemlji, poručio je Han.\nJohanes Han je pred sastanak Savjeta EU, koji će razmatrati politiku proširenja i napredak zemalja u procesu evrointegracija, ponovio da je Sjeverna Makedonija uradila sve što je od nje traženo i upozorio da bi svako odlaganje adekvatnog EU odgovora na to predstavljalo rizik.\nOn je ponovio da, ako jedna zemlja koja je investirala mnogo u evropsku perspktivu, a njeni lideri pokazali hrabrost u postizanju kompromisa, ne bude nagrađena za to, onda EU gubi kredibilitet, ali i moć djelovanja u cijelom regionu zapadnog Balkna.\nMinistri spoljnih i evropskih poslova EU na sastanku Savjeta u Luksemburgu danas bi trebalo da donesu zaključke i preporuke o daljim koracima zemalja koje se nalaze u procesu pristupanja EU.\nKriminal ih stopira za pregovore sa EU\nDok se grupa zemlja na čelu sa zemljama Baltika i centralne Evrope zalaže za otvaranje pristupnih pregovora već u junu, Njemačka traži odlaganje do septembra zbog rasprave u Bundestagu.\nIstovremeno, Francuska i Holandija smatraju da bi ta odluka za Sjevernu Makedoniju mogla biti donijeta i kasnije, a protive se i početku pristupnih pregovora sa Albanijom zbog, kako ocjenjuju, neubjedljivih dokaza o napretku u oblasti vladavine prava, prvenstveno u borbi protiv organizovanog kriminala.


Festival 'Mirdita, dobar dan' otvoren u Prištini - Svetionik.com\nRadio Slobodna Evropa #905\n154 mesto 25\n905 Festival 'Mirdita, dobar dan' otvoren u Prištini\nRadio Slobodna Evropa · 14.10.2021 19:37\nDokumentarnim filmom “Zaceli me” (“Hold me right”) Danijele Štajnfeld, koji govori o seksualnom nasilju, u Prištini je 14. oktobra otvoreno osmo izdanje festivala "Mirdita, dobar dan!". Film “Zaceli me” sadrži intimne priče i svedočenja osoba koje su preživele silovanje, ali i počinilaca seksualnog nasilja. Ovo je prvi put da se festival "Mirdita, dobar dan!"u punom kapacitetu održava u Prištini. Festival organizuju NVO "Integra", Inicijativa mladih za ljudska prava, forum ZFD, DAM Festival i Građanske inicijative, uz podršku Fondacije za otvoreno društvo Kosova. Igor Đurić iz Inicijative mladih za ljudska prava rekao je da organizatori pokušavaju da pokrenu pitanja u vezi odnosa Kosova i Srbije, Srba i Albanaca, ali na drugačiji način, odnosno ne na način kako to rade političari. "Ovaj festival pomaže da se Srbi i Albanci bolje razumeju", rekao je on. Kuštrim (Koliqi) Kolići iz Integre je ocenio da je festival "Mirdita, dobar dan!" jedan od malobrojnih inicijativa putem koje Srbi i Albanci sarađuju. "I ove godine ćemo nastaviti promovisanje zajedničkih vrednosti bez obzira na negativan narativ koji postoji u obe zemlje", rekao je on i dodao da je ovaj festival simbol jedinstva i spajanja dva naroda. U okviru festivala, koji traje do 16. oktobra, biće organizovane i debate, promocija knjige, koncerti... U muzičkom delu festivala prištinskoj publici će se 15. oktobra predstaviti pijanistkinje Branka Parlić i Nataša Penezić, članice sastava “Pavana and more”. Tu je i debata na temu “Kultura kao političko sredstvo”, koja će biti održana 16. oktobra a raspravljaće se o razaranju kulturnog nasleđa, ratnohuškačkoj umetnosti, muzici i filmovima koji su širili mržnju i pripremali teren za rat, ali i o artivizmu - angažovanoj umetnosti i načinima njene upotrebe u zagovaranju mira i njegovoj izgradnji. Cilj festivala je da se se susretima srpskih i kosovskih društvenih i kulturnih zajednica iniciraju promene i stvori tradicija saradnje kojom će biti dat doprinos trajnoj normalizaciji odnosa između Beograda i Prištine. Na festivalu u Prištini publici se predstavlja kulturna scena Srbije dok se publici u Beogradu predstavljaju umetnici i izvođači koji predstavljaju modernu kosovsku kulturnu scenu. Ranijih godina ovaj festival u Beogradu su pratili incidenti koje izazivaju desničarske grupe.\nRadio Slobodna Evropa 2 mesto · 18.10.2021 11:49\nRadio Slobodna Evropa · 19.10.2021 12:52\nŠef kluba zastupnika Socijaldemokratske partije (SDP) u Parlamentu Bosne i Hercegovine (BiH) Saša Magazinović uputio je inicijativu da se zvaničnicima u institucijama BiH uvede obavezan ljekarski pregled. Pregled bi podrazumijevao i testiranje mentalno-psihološke sposobnosti za obavljanje javnih funkcija, kao i testiranje na psihoaktivne supstance. Magazinović je ovu inicijativu uputio Vijeću ministara BiH, zatraživši da u roku od tri mjeseca dostavi u parlamentarnu proceduru zakon koji će u budućnosti spriječiti da... Pročitaj više\nRadio Slobodna Evropa · 19.10.2021 21:00\nMilorad Dodik, član Predsjedništva BiH, u oktobru više puta je ponovio kako će za šest mjeseci proglasiti neovisnost bosanskohercegovačkog entiteta Republika Srpska, ako dotad ne budu vraćene nadležnosti ovom entitetu. Prema Ustavu BiH, Dodikove namjere nisu moguće. Pročitaj više\nRadio Slobodna Evropa · 19.10.2021 08:04\nMač star oko 900 godina, za koji se vjeruje da je pripadao križarskom borcu, pronašao je amaterski ronilac nedaleko od izraelske obale. Mač dužine jedan metra pronašao je Shlomi Katzin te ga predao vlastima. Smatra se da je ovo oružje izašlo na površinu uslijed pomicanja pijeska. Izraelska uprava za antikvitete proučavala je to mjesto od lipnja, ali, kako kažu, artefakti su neuhvatljivi jer se pojavljuju i nestaju kretanjem pijeska". Izraelska... Pročitaj više\nRadio Slobodna Evropa 3 mesto · 18.10.2021 15:03\nIz Tužilaštva BIH je saopšteno da je formiran predmet protiv Milorada Dodika, člana Predsjedništva Bosne i Hercegovine. “Tužilaštvo Bosne i Hercegovine obavještava javnost da je već po primitku prve prijave formiran predmet i zadužen tužilac, a ostale prijave su također u radu”, ističe se u saopštenju za javnost Tužilaštva BiH. Uskoro opširnije... Pročitaj više


Ukrajina: Rat sve obimniji, obe strane koriste tenkove - Kragujevac online - Sve o gradu na jednom mestu\nTrenutno se nalazite na strani: Vesti Info Svet Ukrajina: Rat sve obimniji, obe strane koriste tenkove\nUkrajina: Rat sve obimniji, obe strane koriste tenkove\nčetvrtak, 19 jun 2014 19:37\tGoran\nNa istoku jine u toku je velika borba ukrajinskih i proruskih snaga „kakve dosad nije bilo po snazi i razmerama“, rekli su ukrajinski vojni izvori. Generalni sekretar NATO Anders fog Rasmusen tvrdi da se ruske snage ponovo gomilaju na istočnoj ukrajinskoj granici.\nPredsednik Ukrajine Petro Porošenko predložio je juče jednostrani prekid vatre ukrajinskih snaga kako bi bilo omogućeno proruskim snagama na istoku zemlje da polože oružje ili da odu iz zemlje.\nPrema izvorima sa terena, na koje se poziva Rojters, postoje neproverene informacije da su obe strane u borbu uključile tenkove.\nŽestoki sukobi izbili su rano jutros blizu grada Krasni Liman, koji je pod kontrolom ukrajinskih vlasti od početka juna, a proruske snage navodno su pokušale da probiju kordon vladinih trupa.\n- U toku je velika borba koja prevazilazi, u smislu snage i razmera, sve što je dosad viđeno, rekao je vojni izvor.\nPrema tom izvoru, u sukobi bi moglo da učestvuje do 4.000 pripadnika proruskih snaga, a na obe strane su verovatno angažovani oklopna vozila i tenkovi.\n- Antiteroristička operacija se nastavlja i traju borbe“, potvrdio je portparol vlade Vladislav Seleznjov.\nOblasni vojni klinički centar u Odesi, jednom od najvećih gradova Ukajine, pun je ukrajinskih vojnika ranjenih u regionu Luganska i Donjecka na istoku zemlje, navodi Itar-Tas s.\n„Imamo 70 vojnika i oficira, a polovina njih je u teškom stanju“, rekao je novinarima juče rukovodilac kliničkog centra.\n- Ukoliko budu nastavili da dovoze veliki broj ranjenih, u kliničkom centru neće biti dovoljno mesta za njih i moraćemo da ih smestimo u civilne bolnice, dodao je bolnički zvaničnik, a prenosi Itar-Tas.\nProblem je utoliko veći što je vojni klinički centar najiskusnije lekare već poslao na istok Ukrajine gde i se i vode borbe između ukrajinskih i proruskih snaga.\n- Nedavno je avionom iz Dnjepropetrovska dovezeno 15 ranjenih, čije su povrede od vatrenog oružja uglavnom na ekstremitetima ali ima i povreda unutrašnjih organa, izjavio je zamenik šefa kliničkog centra pukovnik Juri Sakhno.\nOn je rekao da će mnogi od onih koji su već u kliničkom centru, morati da budu ponovo operisani i da će njihovu rehabilitacija potrajati.


Autor: Isidor Đuković\n408 / Tvrd / Ćirilica\nIsidor Đuković (1927) vrstan je znalac istorije našeg naroda u Prvom i Drugom svetskom ratu, o čemu je napisao više knjiga, među kojima je i „Nađmeđer – austrougarski logor za Srbe 1914-1918“. Autor navodi da je da je knjiga nastala posle dugog istraživanja po arhivama, literature ali i boravka u Nađmeđeru – logor je pod vedrim nebom formiran krajem leta 1914. godine, bio je najveći i nalazio se između Bratislave i Komorana. U Nađmeđeru je sahranjeno oko 6.000 Srba. Đuković je u knjizi objavio podatke o umrlim i sahranjenim u ovom startištu Srba, danas u Slovačkoj.\nPrema rečima recenzenta Vladimira Stojančevića, ova knjiga je dragoceni doprinos priznavanju istorijske prošlosti Srba u jednom od najsudbonosnijih trenutaka celokupne njegove dotadašnje istorije. Delo Isidora Đukovića jedno je „od najdokumentovanijih i najuspelijih, kako po uvodnoj studiji, tako i po spisku nastradalih Srba u Nađmeđeru.“\nBudite prvi koji će napisati recenziju “NAĐMEĐER”


Održana Centralna javna rasprava povodom izrade predloga lokalnog akcionog plana za postizanje rodne ravnopravnosti u Glavnom gradu za period 2019. – 2020. godine – Glavni Grad Podgorica\nOdržana Centralna javna rasprava povodom izrade predloga lokalnog akcionog plana za postizanje rodne ravnopravnosti u Glavnom gradu za period 2019. – 2020. godine\n“Radna grupa će razmotriti sve primjedbe sa javne rasprave. Nacrt dokumenta biće proslijeđen Ministarstvu za ljudska i manjinska prava na saglasnost, a nakon toga, biće stavljen u skupštinsku proceduru, radi usvajanja na sjednici Skupštine glavnog grada.\nVjerujemo da će aktivnosti predviđene ovim Planom biti uspješno realizovane.\nUtemeljenim zakonskim okvirima, doprinosom NVO sektora čiji su fokus ova pitanja, medijskim praćenjem ovih tema – ostvaruje se napredak u integrisanju politike rodne ravnopravnosti u brojnim segmentima društva”, saopštila je Ivana Vučinić, koordinatorka Radne grupe za izrade predloga lokalnog akcionog plana za postizanje rodne ravnopravnosti u Glavnom gradu za period 2019. – 2020. godine na javnoj raspravi koja je upriličena povodom izrade ovog dokumenta.\n“Hoću da vjerujem da većina žena danas zna da treba prevazići neke negativne djelove tradicije, osnažiti jedna drugu i bez straha zauzeti mjesto u društvu. Ravnopravnost žena i muškaraca nerazdvojivi je korpus ljudskih prava. Zato je posvećenost promociji ženskih ljudskih prava i rodne ravnopravnosti neophodna za demokratski prosperitet svakog društva”, zaključila je Ivana Vučinić.\nTokom centralne javne rasprave obratila se i Biljana Pejović, šefica Odjeljenja za rodnu ravnopravnost u Ministarstvu za ljudska i manjinska prava, koja je pohvalila napore Glavnog grada, kao i to što je gradska uprava prepoznala važnost pitanja rodne ravnopravnosti na lokalnom nivou. Takođe je kazala da je Nacrt veoma ambiciozan, te da je u skladu sa nacionalnom strategijom i ostalim aktima koja se odnose na pitanja rodne ravnopravnosti.\nNa javnoj raspravi je bilo riječi i o metodologiji dokumenta, opisu stanja kroz statističke podatke, strateškim ciljevima i aktivnostima koje ih prate, a koje su definisane Nacrtom, načinom obezbjeđivanja sredstava za realizaciju aktivnosti, ali i planom praćenja, sprovođenja i procjene uspješnosti, te planom komunikacije sa javnošću.\nNa centralnoj javnoj raspravi nije bilo primjedbi, a Nacrt dokumenta je ocijenjen kao kvalitetan, uz želju da se isto tako uspješno i realizuje. Prosječna ocjena kvaliteta i uspješnosti javne rasprave, na skali od 1 do 5, bila je: kvaliteta 4,71 a uspješnosti 4,64.\nPo okončanju Javne rasprave, ovaj razvojni dokument će biti proslijeđen Ministarstvu za ljudska i manjinska prava na saglasnost i Skupštini Glavnog grada na usvajanje.\nIzvještaj sa javne rasprave o Nacrtu akcionog plana za postizanje rodne ravnopravnosti... Delegacija Glavnog grada položila cvijeće na spomenik na Pobrežju


Na današnji dan - 19. septembar | Edukacija\n1551. godine – Rođen je francuski kralj Anri III, poslednji vladar iz dinastije Valoa. Tokom njegove vladavine od 1574. godine zemlja je bila zahvaćena sukobima rimokatolika i hugenota (francuskih protestanata).\n1802. godine – Rođen je mađarski revolucionar Lajoš Košut, vođa Mađarske revolucije 1848. godine i rata za nezavisnost od Austrije, guverner oslobođene Mađarske od aprila do avgusta 1849. Nakon mađarske kapitulacije 13. avgusta 1849. godine živeo je u izbeglištvu (Turska, Engleska, SAD, Italija) gde je kao vođa emigracije agitovao za nezavisnost Mađarske.\n1814. godine – U Požeškoj nahiji u Srbiji počela je Hadži-Prodanova buna. Ustanak pod vođstvom igumana Pajsija i Hadži-Prodana proširio se i na Kragujevačku i Jagodinsku nahiju, ali nije dobio podršku Miloša Obrenovića koji je smatrao da je ustanak preuranjen. I pored obećanja da će ustanicima biti oprošteno, Turci su pogubili oko 300 ustanika među kojima i igumana Pajsija, a Hadži-Prodan je prebegao u Austriju.\nPrva zvanično najlepša žena na svetu\n“Parobrod Vili” – crtani u kom se prvi put pojavljuje Miki Maus\n1989. godine – U eksploziji aviona DC-10 francuske kompanije UTA, na liniji Brazavil-Pariz, iznad Nigera, za koju je kasnije optužena Libija, poginuli su svi putnici i članovi posade (171).\n1991. godine – Kolone tenkova Jugoslovenske narodne armije krenule su iz Beograda prema Hrvatskoj, gde su počeli sukobi srpskih naoružanih grupa i hrvatske policije. Hrvatska je 25. juna 1991. godine proglasila samostalnost i izdvojila se iz SFR Jugoslavije.\n1994. godine – Američke trupe iskrcale su se na Haiti u operaciji koju je Vašington označio kao “ponovno uspostavljanje demokratije” u toj zemlji.\n2000. godine – U Pragu je počelo petodnevno zasedanje Međunarodnog monetarnog fonda i Svetske banke, tokom kojeg se više hiljada demonstranata, protivnika globalizacije sukobilo sa policijom. U sukobima su povređena 142 demonstranta i 123 policajca, a centar Praga je demoliran.\n2001. godine – Islamski sveštenici su pozvali terorističkog lidera Osamu Bin Ladena da dobrovoljno napusti Avganistan, ali mu nisu odredili rok za izlazak iz zemlje. SAD zapretile da će napasti Talibane, ukoliko ne predaju Bin Ladena.\nTAGS: dogodilo se na današnji dan 19. septembrana današnji danvremeplov